যে সম্মতিপত্রে স্বাক্ষর করে টিকা নিতে হবে\nঢাকাঃ আগামী ২১ থেকে ২৫ জানুয়ারির মধ্যে ভারতের সিরাম ইনস্টিটিউটে তৈরি অক্সফোর্ড-অ্যাস্ট্রেজেনেকার টিকা আসবে বাংলাদেশে। প্রস্তুতি পর্বের সবগুলো ধাপ শেষে ফেব্রুয়ারির প্রথম সপ্তাহেই দেশে এই ভ্যাকসিন প্রয়োগ শুরু হবে বলে জানিয়েছেন স্বাস্থ্য অধিদফতরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম। করোনার টিকা নিতে হলে ছয়টি শর্তে সম্মতিপত্রে স্বাক্ষর করতে হবে হবে গ্রহীতাকে।\nসোমবার (১১ জানুয়ারি) দেশে কোভিড-১৯ ভ্যাকসিন প্রয়োগ পরিকল্পনা সম্পর্কে জানানোর জন্য আয়োজিত এক সংবাদ সম্মেলনে তিনি এসব তথ্য জানান।তিনি জানান, ভ্যাকসিন নেওয়ার আগে গ্রহীতাকে একটি সম্মতিপত্রে সই করতে হবে। এছাড়া ভ্যাকসিন প্রদানের সময় গ্রহীতাকে একটি টিকাদান কার্ডও দেওয়া হবে।\nসংবাদ সম্মেলনে টিকা বিতরণ কমিটির সদস্য ডা. শামসুল হক বলেন, ‘ভ্যাকসিন নেওয়ার আগে গ্রহীতাকে একটি সম্মতিপত্রে স্বাক্ষর করতে হবে। কারণ, যাকে আমরা ভ্যাকসিন দিচ্ছি, তার একটা অনুমতির প্রয়োজন রয়েছে। আমরা এজন্য একটি সম্মতিপত্র তৈরি করেছি। সেখানে নাম, রেজিস্ট্রেশন নম্বর, তারিখ ও পরিচয়পত্র থাকবে।’এই সম্মতিপত্রে স্বাক্ষরের পর সেটি আমাদের কাছে সংরক্ষিত থাকবে বলেও উল্লেখ করেন ডা. শামসুল হক।শামসুল হক বলেন, ‘সম্মতিপত্রে লেখা থাকবে– করোনার টিকা সম্পর্কে আমাকে অনলাইনে এবং সামনাসামনি ব্যাখ্যা করা হয়েছে। এই টিকা গ্রহণের সময়, অথবা পরে যেকোনো অসুস্থতা, আঘাত বা ক্ষতি হলে, তার দায়ভার স্বাস্থ্যসেবা প্রদানকারী বা সরকারের নয়।’\nতিনি বলেন, ‘সম্মতিপত্রে আরও লেখা থাকবে– আমি সম্মতি দিচ্ছি যে, টিকা গ্রহণ ও এর প্রভাব সম্পর্কিত তথ্যের প্রয়োজন হলে আমি তা প্রদান করবো। জানা মতে, আমার ওষুধজনিত কোনো অ্যালার্জি নেই।এছাড়া টিকাদান পরবর্তী প্রতিবেদন, অথবা গবেষণাপত্র তৈরির বিষয়ে অনুমতি দিলাম। আমি স্বেচ্ছায়, সজ্ঞানে এই টিকার উপকারিতা ও পার্শ্বপ্রতিক্রিয়া সম্পর্কে অবগত হয়ে টিকা গ্রহণে সম্মত আছি– বলেও উল্লেখ করা থাকবে সম্মতিপত্রে।এই সম্মতিপত্রে উল্লেখ থাকা বিষয়গুলো খুবই গুরুত্বপূর্ণ জানিয়ে শামসুল হক বলেন, ‘যদি কারও কোনো সমস্যা থাকে এবং এটি যদি কোনো গ্রহীতা না জানিয়ে থাকেন তবে কোনো দুর্ঘটনা ঘটে গেলেও তা আমরা বুঝতে পারবো না।\nশামসুল হক বলেন, ‘কেন্দ্র ও ভ্যাকসিন গ্রহণের তারিখ এসএমএস বা খুদে বার্তার মাধ্যমে সবাইকে জানানো হবে। তালিকাভুক্তদের দুই মাসের ব্যবধানে ভ্যাকসিনের দুটি ডোজ দেওয়া হবে। ভ্যাকসিন দেওয়ার সময়ে গ্রহীতাকে একটি কার্ড দেওয়া হবে। কার্ডটি ভ্যাকসিনের প্রথম ও দ্বিতীয় ডোজ নেওয়ার জন্য নির্দিষ্ট তারিখে নির্দিষ্ট টিকাদান কেন্দ্রে এই নিয়ে আসতে হবে গ্রহীতাকে। ভ্যাকসিন দেওয়া শেষ হলেও কার্ডটি সংরক্ষিত করতে হবে। এছাড়া যদি কার্ডটি হারিয়ে যায় তবে সেটি www.surakkha.com.bd ওয়েবসাইট থেকে ডাউনলোড করা যাবে। এই ওয়েবসাইট থেকেই ভ্যাকসিন গ্রহীতা সনদ সংগ্রহ করে নিতে পারবে।’সংবাদ সম্মেলনে স্বাস্থ্য অধিদফতরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম বক্তব্য রাখেন। এছাড়া স্বাস্থ্য অধিদফতরের অতিরিক্ত মহাপরিচালক অধ্যাপক ডা. মীরজাদী সেব্রিনা ফ্লোরা ও অধ্যাপক ডা. নাসিমা সুলতানা বক্তব্য রাখেন।


গালাতীয় 1 - bengali Bible - www.IndianBibles.net\nগালাতীয় - 12345 6\n1. প্রেরিত পৌলের কাছ থেকে শুভেচ্ছা; প্রেরিতহবার জন্য কোন মানুষ বা মানুষের মাধ্যমে আমাকে মনোনীত করা হয় নি, বরং যীশু খ্রীষ্ট ও পিতা ঈশ্বর যিনি যীশুকে মৃতদের মধ্য থেকে উত্থাপিত করেছেন তাঁর মাধ্যমেই আমি প্রেরিত পদে মনোনীত হয়েছি৷\n2. আমি পৌল এবং অন্য ভাইরা যাঁরা আমার সাথে আছেন, তাঁরা গালাতীয়ারমণ্ডলীদের উদ্দেশ্যে এই চিঠি লিখছে৷\n3. আমাদের পিতা ঈশ্বর ও প্রভু যীশু খ্রীষ্টের অনুগ্রহ, দয়া ও শান্তি তোমাদের প্রতি বর্তুক৷\n4. যীশু আমাদের পাপের জন্য প্রাণ দিয়েছিলেন, যাতে য়ে মন্দ জগতে আমরা বাস করি তার থেকে য়েন তিনি আমাদের রক্ষা করতে পারেন৷ আমাদের পিতা ঈশ্বর তাই চেয়েছিলেন৷\n5. যুগে যুগে ঈশ্বরের মহিমা হোক্৷ আমেন৷\n6. আমি তোমাদের দেখে আশ্চর্য হচ্ছি য়ে, যিনি খ্রীষ্টের অনুগ্রহের মাধ্যমে তোমাদের আহ্বান করেছিলেন তোমরা সেই ঈশ্বরের কাছ থেকে কত শীঘ্র সরে গিয়ে এক ভিন্ন সুসমাচারে বিশ্বাস করছ৷\n7. এটা সুসমাচারের কোন ভাষান্তর নয় কিন্তু কিছু লোক তোমাদের বিভ্রান্ত করছে৷ তারা খ্রীষ্টের সুসমাচারকে বিকৃত করতে চাইছে৷\n8. আমরা তোমাদের কাছে য়ে সত্য সুসমাচার প্রচার করেছি তার থেকে ভিন্ন কোন সুসমাচার যদি আমাদের কেউ বা কোন স্বর্গদূত এসেও প্রচার করে, তবে সে অভিশপ্ত হোক্৷\n9. এর আগেও আমরা একথা বলেছি; সেই একই কথা আবার বলছি; তোমরা য়ে সুসমাচার গ্রহণ করেছিলে তদ্ভিন্ন অন্য কোন সুসমাচার যদি কেউ তোমাদের কাছে প্রচার করে তবে এমন ব্যক্তি অভিশপ্ত হোক্৷\n10. তোমাদের কি মনে হয় আমাকে গ্রহণ করার জন্য আমি লোকদের কাছে চেষ্টা চালাচ্ছি? তা নয় বরং একমাত্র ঈশ্বরকেই আমি সন্তুষ্ট করতে চাইছি৷ আমি কি মানুষকে খুশী করতে চাইছি? আমি যদি মানুষকে খুশী করতে চাইতাম তাহলে খ্রীষ্টের দাস হতাম না৷\n11. ভাইরা, আমি চাই তোমরা জান য়ে, য়ে সুসমাচার আমি তোমাদের কাছে প্রচার করেছি তা কোন মানুষের মতানুযাযী নয়৷\n12. কারণ সেই বার্তা আমি কোন মানুষের কাছ থেকে পাই নি; কোন মানুষ আমাকে তা শেখায় নি, বরং যীশু খ্রীষ্টই আমার কাছে তা প্রকাশ করেছেন৷\n13. তোমরা তো শুনেছ আমি আগে কেমন জীবনযাপন করতাম৷ আমি ইহুদী ধর্মমতাবলম্বী ছিলাম৷ আমি নির্মমভাবে ঈশ্বরের মণ্ডলীকে নির্য়াতন করে তা ধ্বংস করতে চেষ্টা করেছিলাম৷\n14. ইহুদী ধর্মচর্চায় সমসামযিক ও আমার সমবয়সী অন্যান্য ইহুদীদের থেকে আমি অনেক এগিয়েছিলাম, কারণ পূর্বপুরুষদের পরম্পরাগত রীতিনীতি পালনে আমার যথেষ্ট উদ্যোগ ছিল৷\n15. আমার জন্মাবার আগে থেকেই ঈশ্বর আমাকে বেছে নেন এবং নিজ অনুগ্রহে তাঁর সেবা করার জন্য আমাকে ডাকেন৷\n16. আমি য়েন অইহুদীদের কাছে তাঁর পুত্রের বিষয় সুসমাচার প্রচার করি সেইজন্য ঈশ্বর তাঁর পুত্রের বিষয়ে আমার কাছে প্রকাশ করতে মনস্থ করলেন৷ ঈশ্বর যখন আমাকে ডাকলেন তখন আমি কোন মানুষের সঙ্গে পরামর্শ করি নি,\n17. এমন কি আমার আগে যাঁরা প্রেরিত হয়েছিলেন তাদের সঙ্গে দেখা করতে আমি জেরুশালেমে যাই নি; কিন্তু কাল বিলম্ব না করে আমি আরব দেশে চলে গেলাম৷ পরে দম্মেশক শহরে ফিরে গেলাম৷\n18. তারপর তিন বছর বাদে পিতরের সঙ্গে পরিচিত হতে জেরুশালেমে যাই ও পিতরের সঙ্গে আমি পনেরো দিন থাকি৷\n19. সেখানে আমি প্রভুর ভাই যাকোব ছাড়া আর কোন প্রেরিতকে দেখি নি৷\n20. ঈশ্বর জানেন য়ে, য়েসব কথা আমি লিখছি সেগুলি মিথ্যা নয়৷\n21. তারপর আমি সুরিয়ার ও কিলিকিয়ার অঞ্চলগুলিতে চলে যাই৷\n22. এর পূর্বে যিহূদার কোন খ্রীষ্ট মণ্ডলী আমায় ব্যক্তিগতভাবে চিনত না৷\n23. তারা শুধু আমার সম্বন্ধে শুনেছিল, ‘য়ে লোকটি আগে আমাদের নির্য়াতন করত, সে এখন সেই বিশ্বাসের বাণী প্রচার করছে, যা সে পূর্বে ধ্বংস করতে চেয়েছিল৷’\n24. আর তারা আমার কারণে ঈশ্বরের প্রশংসা করতে লাগল৷


ডেঙ্গু প্রতিরোধ প্রতিকার টিপস: ডা. সানি আমির - Dangu Protirodh Protiker Tips: Dr. Sunny Amir | Rokomari.com\nডেঙ্গু প্রতিরোধ প্রতিকার টিপস (হার্ডকভার)\nby ডা. সানি আমির\nby ডা. সানি আমির , দিব্যেন্দু দ্বীপ , ফাহমিদা আহম্মেদ মনিকা\nডেঙ্গু জ্বরের উৎপত্তি ডেঙ্গু ভাইরাস দিয়ে। এডিস ইজিপ্টাই মশার কামড়ে এটি হয়। ডেঙ্গু জ্বরের জীবাণুবাহী মশা কোনো ব্যক্তিকে কামড়ালে সেই ব্যক্তি চার থেকে ছয় দিনের মধ্যে ডেঙ্গু জ্বরে আক্রান্ত হয়। এবার এ আক্রান্ত ব্যক্তিকে কোনো জীবাণুবিহীন এডিস মশা কামড়ালে সেই মশা ডেঙ্গু জ্বরের জীবাণুবাহী মশায় পরিণত হয়। এভাবে একজন থেকে অন্যজনে মশার মাধ্যমে ডেঙ্গু ছড়িয়ে থাকে। শিশু ও ছোট বাচ্চাদের মধ্যে এ জ্বরের প্রকোপ বেশি দেখা যায়। পুরুষদের তুলনায় নারীদের এতে বিপদ বেশি। ডেঙ্গু ভাইরাস চার ধরনের হয়ে থাকে। তাই ডেঙ্গু জ্বরও চারবার হতে পারে। যারা আগেও ডেঙ্গু জ্বরে আক্রান্ত হয়েছে, তাদের ক্ষেত্রে পরবর্তী সময়ে ডেঙ্গু হলে তা মারাত্মক হওয়ার ঝুঁকি থাকে। যাদের ক্রনিক অসুখ যেমন, ডায়বেটিস ও অ্যাজমা তাদের জন্য ডেঙ্গু প্রাণঘাতী হতে পারে। এ জ্বর অনেক ক্ষেত্রে কম হতে পারে, আবার বেশিও হতে পারে। দেখা যায়, জ্বর তিন-চার দিন পর ভালো হয়ে যায়। তবে এরপর প্ল্যাটিলেট কম হতে থাকে। এরপর মাঝখানে একটি বিরতি দিয়ে আবার জ্বর আসে। এই জ্বরের সঙ্গে প্রচণ্ড মাথাব্যাথা,, শরীর ব্যথা এবং চোখের পেছনে ব্যথা হতে পারে। জ্বর দুই দিন থাকার পর শরীরের বিভিন্ন জায়গায় র‌্যাশ দেখা যেতে পারে। জ্বর যদি জটিল পর‌্যায় হয়, তাহলে মাড়িতে রক্ত আসতে পারে, রক্তবমি হতে পারে। অনেকের ক্ষেত্রে পায়খানার সঙ্গে রক্ত যেতে পারে আবার শ্বাসকষ্টও হতে পারে। আবার অ্যাবডেমিনে বা ওপরের পেটে পানি চলে আসতে পারে।\nTitle ডেঙ্গু প্রতিরোধ প্রতিকার টিপস\nAuthor ডা. সানি আমির , দিব্যেন্দু দ্বীপ , ফাহমিদা আহম্মেদ মনিকা\nডা. সানি আমির


প্রকাশ : ০৩ ডিসেম্বর ২০২১, ১৭:৪৯আপডেট : ০৩ ডিসেম্বর ২০২১, ১৯:৪২\nঅনাগত সন্তানের লিঙ্গ নির্ধারণ নিয়ে সারা বিশ্বে মিথের শেষ নেই। পুত্রসন্তান লাভের জন্য রূপকথার চরিত্ররা কত কসরতই না করে। এ নিয়ে কত কুসংস্কার! কিন্তু গবেষণা বলছে, পুত্র বা কন্যাসন্তান জন্মের পেছনে প্রকৃতির নানা অনুঘটকের ভূমিকা রয়েছে। এর মধ্যে অন্যতম রাসায়নিক দূষণ। আছে দারিদ্র্য, সহিংসতার মতো বিষয়ও। বিজ্ঞানীরা বলছেন, বিরূপ প্রকৃতি মানুষের নির্দিষ্ট হরমোনকে প্রভাবিত করে। এই হরমোন আবার ভ্রুণের লিঙ্গ নির্ধারণে ভূমিকা রাখে। ফলে এসব অনুঘটকের প্রভাবে পুরুষ ও কন্যাশিশুর অনুপাতে বড় নির্ধারক হয়।\nযুক্তরাষ্ট্রের প্রায় অর্ধেক জনসংখ্যা এবং পুরো সুইডিশ জনগণের ওপর পরিচালিত একটি সমীক্ষায় শতাধিক সম্ভাব্য কারণ পরীক্ষা করে দেখা গেছে, পারদ, ক্রোমিয়াম ও অ্যালুমিনিয়ামদূষণ বেশি ছেলে সন্তান জন্মের সঙ্গে সম্পর্কিত। যেখানে সিসা দূষণের সঙ্গে কন্যাশিশুর অনুপাত বৃদ্ধির সম্পর্ক রয়েছে। কৃষি খামার ও কলকারখানার কাছাকাছি বসবাসও লিঙ্গ অনুপাতকে প্রভাবিত করে। সম্ভবত উচ্চ রাসায়নিক সংশ্রব লিঙ্গ অনুপাতে প্রভাব ফেলে।\nএ ছাড়া বৈষম্য বঞ্চনার পরিমাপ, যেমন—বেশিসংখ্যক ফাস্টফুড রেস্তোরাঁ এবং খালি ভবন, এসব লিঙ্গ অনুপাতে পরিসংখ্যানগতভাবে উল্লেখযোগ্য পরিবর্তনের সঙ্গে যুক্ত, পাশাপাশি সড়কে মৃত্যু ও ভার্জিনিয়া টেক শ্যুটিংয়ের মতো ঘটনায় সৃষ্ট মানসিক চাপও অনুঘটক হিসেবে কাজ করে।\n২০০৭ সালের ১৬ এপ্রিল যুক্তরাষ্ট্রের ভার্জিনিয়া পলিটেকনিক ইনস্টিটিউটে এক ছাত্রের এলোপাতাড়ি গুলিতে ৩২ জনের মৃত্যু হয়। ওই ঘটনা পুরো কমিউনিটির ওপর মারাত্মক মানসিক চাপ সৃষ্টি করেছিল।\nঅন্যান্য কারণের মধ্যে জন্মকালীন ঋতু, আবহাওয়ার তাপমাত্রা, সহিংস অপরাধের হার এবং বেকারত্ব—এসব গুরুত্বপূর্ণ অনুঘটক হিসেবে বলার চেষ্টা করেন অনেকে। তবে গবেষণায় লিঙ্গ অনুপাতের সঙ্গে এসবের উল্লেখযোগ্য সম্পর্ক দেখা যায়নি।\nঅবশ্য গবেষণাটি শুধু জন্মকালীন বিভিন্ন ফ্যাক্টর এবং লিঙ্গ অনুপাতের মধ্যে পারস্পরিক সম্পর্ক দেখিয়েছে। এখানে এই অনুপাতে পরিবর্তনের কারণ বা এসব ফ্যাক্টরের প্রভাব পরিষ্কার করে বলা হয়নি। গবেষণার উদ্দেশ্যও অবশ্য সেটি ছিল না।\nগবেষকেরা বলছেন, গবেষণাগারে মানব কোষ বা প্রাণীর মধ্যে রাসায়নিকের প্রভাব বিশ্লেষণের জন্য এই সমীক্ষা কাজে লাগবে।\nগবেষণায় নেতৃত্বাদানকারী শিকাগো বিশ্ববিদ্যালয়ের আন্দ্রে ঝেৎস্কি বলছেন, এখানে লিঙ্গ অনুপাতে প্রভাব ফেলার সম্ভাবনা রয়েছে এমন কিছু ফ্যাক্টর চিহ্নিত করার চেষ্টা করা হয়েছে। কিছু ফ্যাক্টরের প্রভাব সম্পর্কে শক্ত প্রমাণও পাওয়া গেছে।\nশিশুর লিঙ্গ নির্ধারণ হয়ে যায় গর্ভধারণের সময়ই। ওই সময় অর্ধেক ভ্রূণ মেয়ে এবং অর্ধেক ছেলে হওয়ার সম্ভাবনাকেই স্বাভাবিক ধরা হয়। কিন্তু হরমোনজনিত কারণগুলো গর্ভাবস্থায় কন্যা ভ্রূণ বা ছেলে ভ্রুণ নির্ধারণে ভূমিক রাখতে পারে। ফলে লিঙ্গ অনুপাতে হেরফের হয়।\nগবেষক ঝেৎস্কি বলেন, প্রশ্ন হলো, এমনটি কেন হয়? আর এখানে মানসিক চাপ বা বিরূপ পরিবেশের মতো অনেকগুলো ফ্যাক্টর রয়েছে। এতে বোঝা যায়, এসবের ওপর ভিত্তি করে লিঙ্গ অনুপাতে পরিবর্তন আসে। কারণ পুরুষ ও কন্যা ভ্রূণের শারীরবৃত্তীয় ব্যাপারগুলো এক রকম নয়। তাদের ওপর হরমোনের আলাদা প্রভাব রয়েছে।\nগবেষণাটি প্লস কম্পিউটেশনাল বায়োলজি সাময়িকীতে প্রকাশিত হয়েছে। গবেষণাটি দুটি মহাদেশের বড় ডেটাসেট ব্যবহার করে অসংখ্য রাসায়নিক দূষণকারী এবং অন্যান্য পরিবেশগত কারণগুলো খতিয়ে দেখা হয়েছে। গবেষণায় আট বছর ধরে যুক্তরাষ্ট্রের ১৫ কোটি মানুষের ডেটা এবং ৩০ বছর ধরে ৯০ লাখ সুইডিশের ডেটা ব্যবহার করা হয়েছে।\nলিঙ্গ অনুপাতের পরিবর্তনে উল্লেখযোগ্য ভূমিকা রাখে এমন ফ্যাক্টরগুলোর মধ্যে রয়েছে পারদ দূষণ এবং শিল্প কারখানার নৈকট্যের মতো বিষয়। দেখা গেছে, এসবের কারণে লিঙ্গ অনুপাতে ৩ শতাংশ পর্যন্ত পরিবর্তন এসেছে। ১০ লাখ মানুষের মধ্যে হিসাব করলে এর মানে দাঁড়ায়, সেখানে ছেলেদের তুলনায় ৬০ হাজার বেশি মেয়ে, অথবা এর বিপরীতটি ঘটতে দেখা গেছে।\nপিসিবি (পলি ক্লোরিনেটেড বাইফিনাইল) নামক বিষাক্ত দূষণকারীর লিঙ্গ অনুপাতের ওপর প্রভাব নিয়ে এর আগের একটি গবেষণা অমীমাংসিত ছিল। কিন্তু নতুন বিশ্লেষণে দেখা গেছে যে, ছেলেসন্তানের সংখ্যা বৃদ্ধির সঙ্গে এটির উল্লেখযোগ্য সম্পর্ক রয়েছে।\nগবেষকেরা যুক্তরাষ্ট্রে স্থানীয়দের মধ্যে প্রবল মানসিক ও সামাজিক চাপ সৃষ্টিকারী দুটি ঘটনা: ২০০৫ সালের হারিকেন ক্যাটরিনা এবং ২০০৭ সালের ভার্জিনিয়া টেক শ্যুটিংয়ের প্রভাব পরীক্ষা করে দেখেছেন। শুধু ভার্জিনিয়া টেক শুটিংয়ের ৩৪ সপ্তাহ পরে লিঙ্গ অনুপাতের একটি উল্লেখযোগ্য পরিবর্তন দেখা গেছে। দেখা গেছে, এ সময় ওই কমিউনিটিতে কন্যাসন্তান বেশি জন্ম নিয়েছে।\nতবে যুক্তরাজ্যের ইউনিভার্সিটি অব চেস্টারের গর্ভাবস্থা বিশেষজ্ঞ গ্যারেথ নাই বলছেন, সমীক্ষার সময়টাতে যুক্তরাষ্ট্রে গড় জাতীয় জন্মহারের তুলনায় শিশু জন্মহার বেশ কম ছিল। তার মানে এই গবেষণার কোনো ভিত্তি নেই তা নয়, তবে এটি সিদ্ধান্ত নেওয়ার জন্য যথেষ্ট নয়।


LPG Subsidy: বন্ধ হয়ে যাবে রান্নার গ্যাসের ভর্তুকি? গত ১ বছরে ২৬৫টাকা বেড়েছে গ্যাসের দাম | Cylinder became costlier by Rs 265 in 1 year will the subsidy on cooking gas end know details– News18 Bangla\nHome » Photo » business » CYLINDER BECAME COSTLIER BY RS 265 IN 1 YEAR WILL THE SUBSIDY ON COOKING GAS END KNOW DETAILS PBD\nLPG Subsidy: বন্ধ হয়ে যাবে রান্নার গ্যাসের ভর্তুকি? গত ১ বছরে ২৬৫টাকা বেড়েছে গ্যাসের দাম\nগত এক বছরে ধাপে ধাপে এখনও পর্যন্ত এলপিজি গ্যাসের দাম বেড়েছে মোট ২৬৫.৫০ টাকা\n| August 20, 2021, 10:55 IST\n*সরকারি তেল কোম্পানিগুলি (Indian Oil)প্রতি মাসের শুরুতে গ্যাসের দাম পরিবর্তন করে, কিন্তু এবার গ্যাসের দাম (LPG Gas Cylinder Price) মাসের মাঝামাঝি সময় বাড়ানো হয়েছে। ১৬ আগস্ট এলপিজি গ্যাসের দাম ২৫ টাকা বাড়ানো হয়েছিল। এই দাম বৃদ্ধির পর দিল্লিতে গ্যাস সিলিন্ডারের দাম বেড়ে দাঁড়িয়েছে ৮৫৯.৫০ টাকা। যদি আমরা গত এক বছরের কথা বলি, তাহলে ধাপে ধাপে এখনও পর্যন্ত এলপিজি গ্যাসের দাম বেড়েছে মোট ২৬৫.৫০ টাকা।\n*এলপিজিতে ভর্তুকি প্রসঙ্গে বেশ কিছু জায়গায় এমনও বলা হচ্ছে যে সরকার হয়ত এলপিজি ভর্তুকি বন্ধ করতে পারে। বাজেটে পেট্রোলিয়াম ভর্তুকি হ্রাসকে এর সাথে যুক্ত করা হচ্ছে। পেট্রোলিয়াম প্ল্যানিং অ্যান্ড অ্যানালাইসিস সেল (PPAC) এর তথ্য অনুযায়ী জানা গিয়েছে যে ২০২০-র মে থেকে দিল্লির মতো কিছু বাজারে ঘরোয়া এলপিজিতে শূন্য ভর্তুকি রয়েছে। কিন্তু এর অধীনে আরও কতগুলি শহর আছে তা স্পষ্ট নয়। সরকার উচ্চ পরিবহণ চার্জের কারণে প্রত্যন্ত অঞ্চলে এলপিজি গ্রাহকদের কিছু ভর্তুকি দিচ্ছে।\n*সরকারের দেওয়া ভর্তুকি কমছে বছরের পর বছর। ২০২০ অর্থবর্ষে খরচ ছিল ২৯,৬২৭ কোটি টাকা, যা আরও কমিয়ে ২৫,৫২০ কোটি টাকা করা হয়েছে। ২০২১ অর্থবর্ষের জন্য অর্থ মন্ত্রক পেট্রোলিয়ামে ভর্তুকি কমিয়ে ১২৪৮০ কোটি টাকা করেছে।\n*সরকারি উজ্জ্বলা যোজনার অধীনে ইতিমধ্যেই ৮ কোটিরও বেশি গ্রাহক রয়েছেন৷ অন্যদিকে উজ্জ্বলা স্কিমের আওতায় উপকারভোগীর সংখ্যা আরও এক কোটি বাড়ানোর লক্ষ্যও নির্ধারণ করা হয়েছে। সংসদে সরকার জানিয়েছে যে, ৩.২ কোটি উজ্জ্বলা সুবিধাভোগীকারী আর্থিক বছরের প্রথম পর্যায়ে এলপিজি সিলিন্ডার রিফিল করেননি।\n*গত বছর এলপিজির দাম ধারাবাহিকভাবে বৃদ্ধি পেয়েছিল। গত বছর শুধু ডিসেম্বর মাসে এলপিজি সিলিন্ডারের দাম দ্বিগুণ বৃদ্ধি করা হয়। এর ফলে নভেম্বর মাসে ৫৯৪ টাকা থেকে বাড়িয়ে ১ ডিসেম্বর ৬৪৪ করা হয়েছিল এবং তারপর ১৫ ডিসেম্বর তার দাম বাড়িয়ে ৬৯৪ টাকা করা হয়েছিল। অর্থাৎ, এক মাসের মধ্যে ১০০ টাকা বৃদ্ধি করা হয়েছিল। এ বছরও ১৯ কেজি বাণিজ্যিক এলপিজি সিলিন্ডারের দাম বৃদ্ধি করা হয়েছে।


কক্সবাজারেই নৌকার বিজয় শুরু হবে\nকক্সবাজার: স্বাস্থ্যমন্ত্রী মোহাম্মদ নাসিম বলেছেন, কক্সবাজারেই নৌকার বিজয় শুরু হবে। আগামী নির্বাচনে কক্সবাজারের চারটি আসনেই আওয়ামী লীগ বিপুলভোটে বিজয়ী হবে। এজন্য নেতাকর্মীদের এখন থেকেই মাঠে কাজ করে যেতে হবে। শুধু মিছিল-মিটিং করলে হবে না, উন্নয়নের কথা তুলে ধরে ভোটারদের মনও জয় করতে হবে।\n২০১৮-০৯-২৮ ২:২০:৪৯ এএম\n২০১৮-০৯-২৫ ৮:০৪:১১ এএম\n২০১৮-০৯-২৪ ৯:৩৪:১৮ এএম\nখুলনা: বছরের শেষ প্রান্তে জাতীয় সংসদ নির্বাচন। এরই মধ্যে সুন্দরবনের কোলঘেঁষা কয়রা ও পাইকগাছা উপজেলায় বইছে ভোটের হাওয়া। দলগুলোতে প্রস্তুতির তোড়জোড়। সম্ভাব্য প্রার্থীদের দৌড়ঝাঁপ তুঙ্গে। নির্বাচনী এলাকায় ঘন ঘন ছুটছেন বিভিন্ন দলের হেভিওয়েট নেতারা। দুর্যোগ এলাকার মানুষ এখন নিজেদের আলোচনায় মেলাচ্ছেন ভোটের হিসাব।\n২০১৮-০৯-২১ ৮:৫৯:৪১ এএম\n২০১৮-০৯-২০ ১১:১৭:২০ এএম\nখালেদার আসনে সরব আ’লীগ, নীরব বিএনপি\nফেনী: ফেনীর ফুলগাজী, পরশুরাম ও ছাগলনাইয়া উপজেলা ও পৌরসভা নিয়ে গঠিত ফেনী-১ সংসদীয় আসন। ১৯৯০, ১৯৯৬, ২০০১ ও সর্বশেষ ২০০৮ সালসহ সর্বমোট চারবার আসনটি থেকে সংসদ সদস্য হিসেবে নির্বাচিত হন বিএনপি চেয়ারপারসন খালেদা জিয়া।\n২০১৮-০৯-২০ ৮:০৮:১৪ এএম\nসিলেট-৬ আসনে নাহিদের প্রতিদ্বন্দ্বী কে?\nসিলেট: প্রবাসী অধ্যুষিত গোলাপগঞ্জ-বিয়ানীবাজার নিয়ে গঠিত সিলেট-৬ আসন। সারি সারি ‘লন্ডনি বাড়ি’, চোখ জুড়ানো অট্টালিকায় ঢাকার গুলশানের সঙ্গে তুলনা করা হয়। সিলেটের ৬টি আসনের মধ্যে গুরুত্বপূর্ণ এ আসন থেকে আওয়ামী লীগের প্রার্থীরা চারবার বিজয়ী হন।\n২০১৮-০৯-২০ ৬:৪৩:০৫ এএম\nখুলনা-৪ আসনে মনোনয়ন দৌড়ে এগিয়ে যারা\nখুলনা: আগামী একাদশ জাতীয় সংসদ নির্বাচনে অংশ নিতে খুলনা-৪ আসনে আওয়ামী লীগ, বিএনপি, খেলাফত মজলিসের নবীন-প্রবীণ মিলে ৯ নেতা তৎপর রয়েছেন। ভোটযুদ্ধে নামতে সবাই চাইছেন দলীয় প্রতীক। নির্বাচন ও রাজনৈতিক বিষয়ে বিভিন্ন মতপার্থক্য থাকলেও নিজ এলাকায় প্রচার-প্রচারণা ও গণসংযোগে ব্যস্ত সময় পার করছেন অনেকে।\n২০১৮-০৯-১৯ ৮:৪৪:১৭ এএম\nদল চাইলেও প্রার্থী হচ্ছেন না হাফিজ মজুমদার!\nসিলেট: এবার সিলেট-৫ আসনে আওয়ামী লীগের প্রার্থী হচ্ছেন না সাবেক সংসদ সদস্য হাফিজ আহমদ মজুমদার! দলের মধ্যে তাকে নিয়ে কানাঘুষা থাকলেও নিভৃতই রয়েছেন প্রবীণ এই রাজনীতিবিদ।\n২০১৮-০৯-১৮ ১:৫৬:২৩ পিএম\nখুলনা-৩ আসনে আ’লীগ-বিএনপিতে নতুনদের আধিপত্য\nখুলনা: খুলনা-৩ আসনে আওয়ামী লীগ-বিএনপির বর্তমান ও সাবেক সংসদ সদস্যের আধিপত্যের সূর্য ডুবতে বসেছে। আগামী সংসদ নির্বাচনকে সামনে রেখে নতুন মনোনয়ন প্রত্যাশীদের তৎপরতায় অনেকটা কোণঠাসা হয়ে পড়েছেন তারা।\n২০১৮-০৯-১৮ ৬:১৪:২৬ এএম\n২০১৮-০৯-১৭ ৯:১৯:৩২ এএম\n২০১৮-০৯-১৭ ৯:১৯:১১ এএম\n২০১৮-০৯-১৭ ১:৩৯:৫৭ এএম\nকপিরাইট © 2020-07-08 17:45:56 | একটি ইস্ট-ওয়েস্ট মিডিয়া গ্রুপের (ইডব্লিউএমজিএল) প্রতিষ্ঠান


An NGO organised cinema exhibition for street children - Anandabazar\nAn NGO organised cinema exhibition for street children\n২৭ মে, ২০১৯, ০২:৪৯:২৩\nশেষ আপডেট: ২৭ মে, ২০১৯, ০২:৪৬:৩৪\nসিনেমা দেখিয়ে জীবনের পাঠ পথশিশুদের\nএক লিফটে উঠেছে চার জন। বয়স আট থেকে চোদ্দোর মধ্যে। পরনে জিন্‌সের সঙ্গে রং-বেরঙের শার্ট। তবে খালি পা। নাক থেকে গড়াতে থাকা জল হাত দিয়ে মুছে নিয়ে তাদেরই এক জন বলল, ‘‘দেখ, বোঝাই যাচ্ছে না যে ছ’তলায় উঠছি!’’ যাকে কথাটা বলা হল, সে-ই দলের মধ্যে সবচেয়ে বড়। গলা যতটা সম্ভব ভারী করে সে বলল, ‘‘তোরা জানিস না, এ রকমই লাগে। বোঝা যায় না।’’ সল্টলেকের একাধিক অফিস-বিল্ডিংয়ে জল দেওয়ার কাজের অভিজ্ঞতা জানিয়ে এর পরে সে বলে, ‘‘লিফটে ওঠা আমার মুখস্ত!’’\nচোদ্দো বছরেই এত কাজ করা হয়ে গিয়েছে?\nকিশোরের উত্তর, ‘‘কী করব! করতে হয়। বাবা তো বাড়িতে শোয়া। মা একা পারে না।’’\nবাধ্যবাধকতার জীবনে অভ্যস্ত এই সব শিশুদের রবিবার অন্য রকম দিন কাটানোর সুযোগ করে দিয়েছিলেন ইনস্টিটিউট অব ডেভেলপমেন্ট স্টাডিজের গবেষক-পড়ুয়ারা। সল্টলেকের সেক্টর-১ ক্যাম্পাস লাগোয়া এলাকার পথশিশুদের এ দিন অডিটোরিয়ামে নিয়ে এসে নানা ধরনের সিনেমা দেখান তাঁরা। ‘লিটল সিনেমা’ নামের সেই উৎসবে দেখানো স্বল্পদৈর্ঘ্যের ছবিগুলির বিষয়, মজার ছলে জীবন সংগ্রাম ও বুনিয়াদি শিক্ষা। ইনস্টিটিউট অব ডেভেলপমেন্ট স্টাডিজকে এ কাজে সহযোগিতা করেছে একটি স্বেচ্ছাসেবী সংগঠন। সিনেমা দেখতে এ দিন হাজির হয়েছিল প্রায় ৩৫ জন শিশু, কিশোর-কিশোরী।\nউদ্যোক্তাদের তরফে গবেষক পড়ুয়া পল্লবী মণ্ডল বলছিলেন, ‘‘কলকাতায় হওয়া অনূর্ধ্ব-১৭ ফুটবল বিশ্বকাপের সময়ে এদের অধিকাংশ ঘরছাড়া হয়েছিল। এখন বাবা-মায়ের সঙ্গে সেক্টর-১ এর কলোনিগুলিতে থাকে। গবেষণার কাজে প্রথম এই শিশুদের সঙ্গে কথা হয় আমাদের। এখন প্রতি শনিবার করে ওদের সঙ্গে সময় কাটাই আমরা।’’ পল্লবী জানান, ক্যাম্পাস ভবনের একটি ঘরে প্রতি শনিবার এই শিশুদের পড়ানোর পাশাপাশি আঁকা, হাতের কাজ শেখানোরও চেষ্টা চলছে। আগামী কয়েক দিনের মধ্যেই এই শিশুদের নিয়ে একটি নাটকের উৎসব করারও পরিকল্পনা রয়েছে তাঁদের। ইনস্টিটিউট অব ডেভেলপমেন্ট স্টাডিজের অধিকর্তা অচিন চক্রবর্তী বলেন, ‘‘এই শিশুরা নিজেদের মতো স্কুলে যায়। আমরা বরং ওদের অন্য রকম একটা জীবন বোধের হদিস দেওয়ার চেষ্টা করছি।’’ সেই সঙ্গে তিনি বলেন, ‘‘স্কুলছুটের সংখ্যা প্রতিদিনই বাড়ছে। শিক্ষার প্রতি টান বজায় রাখতে এই শিশুদের নিয়ে আমাদের পড়ুয়াদের এই উদ্যোগ।’’\nবিকেল সাড়ে ৩টে নাগাদ অডিটোরিয়াম জুড়ে কচি-কাঁচার ভিড়। সিনেমার দৃশ্য দেখে কেউ হেসে গড়িয়ে পড়ছে। তো কেউ আবার পাশের জনকে বলছে, ‘‘দেখলি তো ঝগড়া করতে নেই।’’ কয়েক মিনিট পরেই আবার এক শিশু চিৎকার জুড়ল, ‘‘খিদে লেগেছে। খেতে দাও।’’ উপরে সিনেমার পর্ব যখন চলছে, তখন লিফটে করে নীচে নেমে এল এক শিশুকন্যা। তার কোলে আবার একরত্তি শিশুকন্যা। রিসেপশনের ঘরের মেঝেয় চাদর পেতে কোলের শিশুকে শুইয়ে দিয়ে সে বলল, ‘‘বোন ঘুমিয়ে পড়েছে। এখানে ঘুমোক। আমি যাই সিনেমা দেখি।’’\nউৎসাহ দিতে পথশিশুদের দৌড়\nহোমে অযত্নের চিহ্ন প্রকট, চিঠি পুলিশের\nপড়ুয়াদের হাতেকলমে বিজ্ঞানের পাঠ\nপথশিশুদের পাশে বিশ্ববিদ্যালয়ের পড়ুয়ারা, পুজোর আগে কলেজ স্ট্রিটে বস্ত্র দান\nMeghalaya board class 12 results announced; check details here


Dainiksylhet.com | Most popular Bangla News Portal | যোগব্যায়াম একটি পরিপূর্ণ মনোদৈহিক প্রক্রিয়া\nপ্রকাশিত হয়েছে : ১০ জুন ২০২১, ৫:০৮ অপরাহ্ণ\nদৈনিকসিলেটডেস্ক: ইয়োগা বা যোগব্যায়াম একটি শাস্ত্রীয় কৌশল, যা পাঁচ হাজার বছরের পুরনো। প্রাচীন ভারতীয় উপমহাদেশের মুনি ঋষিরা তাদের স্বাস্থ্য ঠিক রাখা এবং দীর্ঘজীবনের জন্য বিভিন্ন কলা-কৌশল আবিষ্কার বা আয়ত্ত করেন। প্রায় ৪০০ বছর আগে সর্বপ্রথম ঋষি পতঞ্জলি কিছু আসনের কথা বলেন এবং এগুলো মানুষের মাঝে ছড়িয়ে দেওয়ার চেষ্টা করেন। পরে ধীরে ধীরে এই কলাকৌশল ছড়িয়ে পড়ে পৃথিবীর সর্বত্র। উনবিংশ ও বিংশ শতাব্দীর দিকে বিভিন্ন দেশে বিভিন্ন ভাষায় ‘পতঞ্জলিআসনা’ নামে গ্রন্থটি ছড়িয়ে পড়ে। পরবর্তীতে আরো অনেকেই যোগব্যায়াম এর ওপর বেশকিছু গ্রন্থ রচনা করেন।\nইয়োগা আসলে কী? কী এর রহস্য? এর উৎসই বা কোথায়? ‘ইয়োগা’ শব্দের আক্ষরিক অর্থ হচ্ছে ‘যুবক’ বা ‘যৌবন’। এটি মূলত সংস্কৃত শব্দ। বাংলায় ‘যোগ’। যার অর্থ গ্রন্থিভূক্ত করা বা সমন্বয় সাধন করা। কীসের সমন্বয় সাধন? অর্থাৎ মানুষের দেহ ও মনের যৌবন ধরে রাখার কৌশল। ইয়োগা বা যোগব্যায়াম শুধু রোগ প্রতিরোধ ও নিয়ন্ত্রণই করে না; রোগ নিরাময়েও গুরুত্বপূর্ণ ভূমিকা রাখে। ভারত উপ-মহাদেশে এর উদ্ভাবন হলেও আজ সারা বিশ্বে ইয়োগা চর্চা বিকাশ ও জনপ্রিয়তা লাভ করেছে। শুধু যুক্তরাষ্ট্রে দুই কোটি মানুষ ইয়োগা চর্চা করছেন। ইতিবাচক চিন্তা, প্রাণায়াম, নিউরোবিক জিম, মেডিটেশনের সমন্বয়ে ইয়োগার পরিপূর্ণ প্রয়োগ মানুষকে তার ভেতরের সুপ্ত অসীম শক্তিকে জাগিয়ে তুলতে পারে। যোগব্যায়ামকে জীবনযাপনের অংশ করে তুলতে পারলে দেহ-মনের সুস্থতা ও শান্তি নিশ্চিত হবে।\nওজন কমানো, শক্তিশালী নমনীয় শরীর, উজ্জ্বল ত্বক, শান্ত মন, ভালো স্বাস্থ্য ইত্যাদি যা কিছু আমরা পেতে চাই সব কিছুর চাবি আছে যোগাসনে। এতে অনেক রকম শারীরিক সমস্যা যথা-উচ্চ রক্তচাপ, ডায়াবেটিস, করোনারি আর্টারি ব্লকের ইত্যাদি রোগ থেকে মুক্তি পাওয়া সম্ভব এবং শারীরিক, মানসিক ও আধ্যাত্মিকভাবে সুস্থ জীবন কাটানো সম্ভব। যোগ হল এক জীবনদর্শন, যোগ হল আত্মানুশাসন, যোগ হল এক জীবন পদ্ধতি। যোগ শুধু বিকল্প চিকিৎসা পদ্ধতিই নয়, বরং যোগের প্রয়োগ ব্যাধিকে নির্মূল করে। এটি এক বিধাতা প্রদত্ত শুধু শরীরেরই নয়, পুরো মানসিক রোগেরও চিকিৎসা শাস্ত্র। যোগ অ্যালোপ্যাথির মতো কোনো লাক্ষণিক চিকিৎসা নয়, বরং রোগের মূল কারণকে নির্মূল করে আমাদের ভেতর থেকে সুস্থ করে তোলার এক উপায়। ইয়োগা বা যোগব্যায়াম সাধারণত তিনটি প্রধান কাঠামোর ওপর নির্মিত হয়। যেমন ব্যায়াম, শ্বাস এবং ধ্যান। ব্যায়াম ও বিভিন্ন আসনের মাধ্যমে শরীরকে নিজের আয়ত্তে আনার কৌশল জানা যায় এবং বিভিন্ন রোগ থেকে নিজেকে মুক্ত রাখা যায়। এছাড়া যোগব্যায়াম স্বাস্থ্য, সৌন্দর্য এবং শিথিলকরণ একটি পথ।\nপ্রতিদিন আমাদের নানা ধরনের কাজের চাপের মধ্য দিয়ে যেতে হয়। তবে ইয়োগা বা যোগব্যায়াম সেসব চাপ কমাতে সাহায্য করে। সব ধরনের বিশৃঙ্খলা এড়িয়ে, স্থিরচিত্তে বসে, শরীর ও মনের যত্ন নিতে শেখায় যোগব্যায়াম। মনের ভারসাম্য বজায় রাখতে যোগব্যায়ামের বিকল্প নেই। যোগব্যায়াম স্নায়ু শান্ত রাখতে সাহায্য করে এবং মানসিক চাপ দূর করে।\nবেহিসাবিভাবে খেলে শরীরের ক্ষতি হয়। এমন খাদ্যাভ্যাস পরিহারে প্রয়োজন নিজের মনের ওপর পূর্ণ নিয়ন্ত্রণ রাখা। যোগব্যায়াম মনের ওপর নিয়ন্ত্রণ আনতে সাহায্য করে। যারা নিয়মিত যোগব্যায়াম করেন, তারা মন নিয়ন্ত্রণ করতে পারেন সহজেই। জীবনের প্রতিটি মুহূর্তকে গভীরভাবে উপলব্ধি করতে সাহায্য করে যোগব্যায়াম। রাগ নিয়ন্ত্রণ, অতিরিক্ত আবেগ কিংবা কঠিন পরিস্থিতিতে ঠাণ্ডা মাথায় কাজ করার মতো অভ্যাস গড়ে ওঠে যোগব্যায়ামের মাধ্যমে। হতাশা কাটানোর জন্য যোগব্যায়াম বেশ উপকারী। যোগব্যায়াম মাদকাসক্তি নিরাময়ে কার্যকর।\nঅন্যান্য ব্যায়ামের (Physical Exercise) সাথে যোগ-ব্যায়ামের (Yoga) পার্থক্য কোথায়? এ বিষয়ে বলা যায়, ব্যায়ামের উদ্দেশ্য যদি হয় দেহে অসাধারণ পুষ্টি ও অমিত শক্তিধারণ, তবে তা ইয়োগা বা যোগ-ব্যায়াম দ্বারা সম্ভব নয়। আর যদি হয় ব্যায়ামের উদ্দেশ্য শরীরকে সুস্থ, সবল ও কর্মক্ষম রাখা, দেহে রোগ প্রতিরোধ ক্ষমতা বজায় রাখা এবং জ্বরা-বার্ধক্যকে দূরে রাখা, তাহলে এ ক্ষেত্রে ইয়োগার জুড়ি নেই। সুস্বাস্থ্যের অধিকারী বলতে যদি দেহের স্বাভাবিক গঠন, পুষ্টি ও শক্তিলাভ বোঝায়, এটা যোগ-ব্যায়াম দ্বারাই সম্ভব। এই সুস্থতার চাইতে স্ফীত পেশী ও অমিত শক্তিলাভ কি খুব গুরুত্বপূর্ণ?\nদেহে শুধু মাংসপেশী (Muscles) অস্বাভাবিক স্ফীত হলে বা অসাধারণ শক্তি থাকলেই রোগ প্রতিরোধ ক্ষমতা থাকে না বা তার অধিকারীকে সুস্থদেহী বলা যায় না। হতে পারেন এরা মাসলম্যান, কিন্তু এদের দেহে প্রায়ই অকালে জ্বরা-বার্ধক্য দেখা দেয় বা মৃত্যু হাতছানি দেয়। এর কারণ আর কিছুই না। দীর্ঘকাল যন্ত্র নিয়ে বা অতিরিক্ত শ্রমসাধ্য ব্যায়াম করলে শরীরের অত্যধিক শক্তি ক্ষয় হয়, দেহে অত্যধিক পৈশিক ক্রিয়া হয়। দেহে যতো বেশি পৈশিক ক্রিয়া হয়, শরীরে ততো বেশি কার্বন-ডাই-অক্সাইড গ্যাস উৎপন্ন হয়। আর দেহে যতো বেশি কার্বন-ডাই-অক্সাইড গ্যাস উৎপন্ন হয়, হৃদযন্ত্রের ক্রিয়া ততো বেশি বৃদ্ধি পায়। কারণ হৃদযন্ত্র এই বিষাক্ত গ্যাস দেহ থেকে বের করে দিতে যথাসাধ্য চেষ্টা করে। শারীর বিজ্ঞানের নিয়ম অনুযায়ী দেহে কার্বন-ডাই-অক্সাইড গ্যাসের পরিমাণ আমাদের হৃদযন্ত্রের ক্রিয়া নিয়ন্ত্রণ করে। একটু খেয়াল করলেই দেখা যায় যে অতিরিক্ত শ্রমসাধ্য কাজে বা দৌড়ানোর সময় আমাদের হৃদস্পন্দন বৃদ্ধি পায়, জোরে বা দ্রুত শ্বাস-প্রশ্বাস বইতে থাকে। কেন এমন হয়? অত্যধিক পৈশিক ক্রিয়ার কারণে দেহে প্রচুর কার্বন-ডাই-অক্সাইড গ্যাস উৎপন্ন হয়। আর ঐ গ্যাস দেহ থেকে বের করে দিতে হৃদযন্ত্র ও ফুসফুস তার ক্ষমতা অনুযায়ী সচেষ্ট হয়ে উঠে। ঠিক একইভাবে শ্রমসাধ্য ব্যায়ামেও হৃদযন্ত্রকে অতিরিক্ত পরিশ্রম করতে হয়। কিন্তু দিনের পর দিন যদি হৃদযন্ত্রকে এইভাবে অতিরিক্ত পরিশ্রম করতে হয়, তবে তার কর্মক্ষমতা হ্রাস পায় এবং সেও দিন দিন দুর্বল হয়ে পড়তে থাকে। অন্যদিকে ক্রমবর্ধমান শ্রমসাধ্য ব্যায়ামে দেহের পেশীর পুষ্টি ও ওজন বাড়তে থাকায় দুর্বল হৃদযন্ত্র বিশাল দেহ চালানোর ক্ষমতা হারিয়ে ফেলে এবং একদিন বিকল হয়ে পড়ে। মূলত ওই ব্যায়ামগুলো কেবল পেশীবৃদ্ধির দিকেই নজর দেয় বলে যোগ-ব্যায়াম ছাড়া অন্য কোন ব্যায়ামে দেহের সর্বাঙ্গীন ব্যায়াম হয় না।\nবিশেষজ্ঞদের মতে, ইয়োগার মুখ্য উদ্দেশ্য হচ্ছে দেহের স্নায়ুতন্ত্র (Nervous System) ও দেহযন্ত্রগুলোর স্বাস্থ্য ও কর্মক্ষমতা ঠিক রাখা। স্নায়ুতন্ত্র দেহযন্ত্রকে পরিচালিত করে দেহের প্রতিটি অঙ্গ-প্রত্যঙ্গ থেকে খবরাখবর মস্তিষ্ক ও সুষুম্নাকাণ্ডে পৌঁছে দেয়, আবার সেখান থেকে আদেশ-নির্দেশ বহন করে দেহের প্রয়োজনীয় অঙ্গকে চালিত করে। তাই দেহের কোন অংশের স্নায়ু যদি বিকল হয়ে যায়, দেহের সেই অংশটি অসাড় হয়ে পড়ে। আজ পর্যন্ত অন্য এমন কোনো ব্যায়াম আবিষ্কৃত হয় নি যার দ্বারা এই অত্যাবশ্যক স্নায়ুতন্ত্রের ব্যায়াম হয়। কুস্তি বা উগ্র যন্ত্র-ব্যায়ামে এই স্নায়ুজাল অনেক সময় বিকল হয়ে যায়, মস্তিষ্ক ও হৃদযন্ত্র দুর্বল হয়ে পড়ে। কেননা এই সকল ব্যায়ামে আসলে দেহের শুধু কয়েকটি নির্দিষ্ট অংশের ব্যায়াম হয়।\nশ্বাসযন্ত্র ও পরিপাক যন্ত্রগুলো দেহের দেহগহ্বরে অবস্থিত। দেহগহ্বর দু’ভাগে বিভক্ত। বক্ষ-গহ্বর ও উদর গহ্বর। হৃৎপিণ্ড ও ফুসফুস থাকে বক্ষ-গহ্বরে। এবং পাকস্থলী, ক্ষুদ্রান্ত্র, অগ্ন্যাশয় প্রভৃতি পরিপাক-যন্ত্রগুলো উদর গহ্বরে অবস্থিত। এই দুই গহ্বরের মাঝে ডায়াফ্রাম নামে একটি বিশেষ ধরনের শক্ত পেশীর পর্দা আছে। ফুসফুসের নিজের কোন কাজ করার ক্ষমতা নেই। ডায়াফ্রাম-এর পেশী, বক্ষ-প্রাচীর ও পেটের দেয়ালের পেশীর সাহায্যে তাকে কাজ করতে হয়। শ্বাস নেওয়ার সময় ডায়াফ্রাম উদর গহ্বরে নেমে যায় এবং চাপ দেয়। ফলে উদরস্থ যন্ত্রগুলি একটু নিচের দিকে চলে যায় এবং তলপেট উঁচু হয়ে উঠে। আবার পেট ও তলপেটের পেশী সঙ্কুচিত হলে এবং ডায়াফ্রামের পেশী প্রসারিত হলে শ্বাস বেরিয়ে যায়। পরিপাক-যন্ত্রগুলি যথাস্থানে ফিরে আসে। এইভাবে শ্বাস-প্রশ্বাসের সঙ্গে সঙ্গে পরিপাক-যন্ত্রগুলোও উঠানামা করে। ফলে স্বতঃক্রিয়ভাবে মৃদু মর্দন হয় বা ব্যায়াম হয়।\nরক্ত সংবহনতন্ত্রের (Blood Circulatory System) মাধ্যমে আমাদের দেহের সর্বত্র রক্ত চলাচল করে এবং রক্ত থেকে দেহকোষগুলো প্রয়োজনীয় উপাদান সংগ্রহ করে। এই রক্ত-সংবহনতন্ত্রের প্রধান যন্ত্র হচ্ছে হৃৎপিণ্ড। তাছাড়া ধমনী (Artery), শিরা (Vein), জ্বালকশ্রেণী (Capillaries) এবং লসিকানালী (Lymphatics) এই তন্ত্রের অন্তর্গত। হৃৎপিণ্ড এক বিশেষ ধরনের পেশী দ্বারা নির্মিত। দেহে রক্ত চলাচল এই হৃৎপিণ্ডের পেশীর সব প্রসারণ ও সঙ্কোচন ক্ষমতার উপর নির্ভর করে। হলাসন, সর্বাঙ্গাসন, শলভাসন প্রভৃতি আসন দ্বারা হৃৎপিণ্ডের খুব ভালো ব্যায়াম হয়। সমস্ত দেহে রক্ত আনা-নেওয়া করতে ধমনী ও শিরার মাধ্যাকর্ষণের বিরুদ্ধে কাজ করতে হয়। ধমনীর যেমন দেহের উপরাংশে রক্ত পাঠাতে অতিরিক্ত পরিশ্রম করতে হয়, তেমনি দেহের নিম্নাংশ থেকে রক্ত টেনে আনতে শিরার অতিরিক্ত পরিশ্রম করতে হয়। আর এই মাধ্যাকর্ষণের বিরুদ্ধে কাজ করতে হয় হৃৎপিণ্ডকে। সর্বাঙ্গাসন, শীর্ষাসন প্রভৃতি আসনকালে হৃৎপিণ্ড কিছুক্ষণের জন্য অতিরিক্ত পরিশ্রম থেকে বিশ্রাম পায়। এই সব আসনে দেহের ঊর্ধ্বাংশে প্রচুর রক্ত সঞ্চালিত হয়।\nঅক্সিজেন দেহকোষের পুষ্টির অন্যতম উপাদান। অত্যাবশ্যক এই অক্সিজেনের প্রায় সবটাই আমরা শ্বসন প্রক্রিয়ায় (Respiratory System) ) বায়ু থেকে ফুসফুসের মাধ্যমে পাওয়া যায়। সুতরাং ফুসফুসের পেশী ও বায়ুকোষের কর্মক্ষমতা কমে গেলে দেহে অক্সিজেনের ঘাটতি দেখা দেয়। ফলে, দেহে দেহকোষ গঠন ও পুষ্টিতে ব্যাঘাত সৃষ্টি হয়, শরীরও দুর্বল হয়ে পড়ে। প্রতি ৩ মিনিটে একবার করে ২৪ ঘণ্টায় ৪৮০ বার দেহের সমস্ত রক্ত ফুসফুসের মধ্য দিয়ে প্রবাহিত বা চালিত হয়। দেহের এমন একটি অত্যাবশ্যক যন্ত্রের স্বাস্থ্যরক্ষার জন্য শলভাসন, উষ্ট্রাসন, ধনুরাসন প্রভৃতি আসন ও প্রাণায়াম ছাড়া আর কোন ব্যায়াম আজ পর্যন্ত পাওয়া নি।\nদেহযন্ত্রগুলোর স্বাস্থ্যরক্ষার জন্য দেহে বিপাক ক্রিয়ার (Metabolism) মাধ্যমে উৎপন্ন বিষাক্ত গ্যাস ও অসার পদার্থ দেহ থেকে বের করে দেওয়া অবশ্যই দরকার, এটা আগেই বলা হয়েছে। কার্বন-ডাই-অক্সাইড, ইউরিয়া, ইউরিক প্রভৃতি অ্যাসিড এবং মল-মূত্র প্রভৃতি অসার পদার্থ দেহে জমে থাকলে প্রথমে দেহে নানাপ্রকার ব্যাধির সৃষ্টি করে, পরে দেহের সব যন্ত্র বিকল করে দেয়। শেষ পরিণাম হয়তো অকালমৃত্যু। দেহযন্ত্র কার্বন-ডাই-অক্সাইড নিঃশ্বাসের সাহায্যে, কফ-পিত্তাদি মলের সঙ্গে অথবা মুখ দিয়ে, আর ইউরিক ও ইউরিয়া প্রভৃতি অ্যাসিড মুত্রের সঙ্গে দেহ থেকে বের করে দেয়। আর লবণজাতীয় বিষাক্ত পদার্থগুলো ঘর্মগ্রন্থির সাহায্যে ত্বকের মাধ্যমে ঘামের আকারে দেহ থেকে বের হয়ে যায়। সুতরাং, এই সব নিঃসারক যন্ত্রগুলো সুস্থ ও সক্রিয় থাকলে দেহে উৎপন্ন এই সব বিষাক্ত ও অসার পদার্থ সহজেই দেহ থেকে বের হয়ে যেতে পারে। শ্বাস-যন্ত্রের কথা আগেই বলা আছে, দেহের বৃক্কদ্বয়, মূত্রাশয়, মলনালী প্রভৃতি সুস্থ ও সক্রিয় রাখতে নোলি, উড্ডীয়মান ইত্যাদি যোগ-ব্যায়াম অতুলনীয়। অন্য কোনো ব্যায়ামে শরীরের এই সকল যন্ত্রের সঠিক ব্যায়াম হয় না।\nমানব দেহের গ্রন্থিগুলো (Glands) প্রধানত দু’ভাগে ভাগ করা যেতে পারে। নালীযুক্ত ও নালীহীন। লালাগ্রন্থি, ঘর্মগ্রন্থী, অশ্রুগ্রাবী প্রভৃতি গ্রন্থিগুলো নালীযুক্ত গ্রন্থি। লালাগ্রন্থি থেকে রস নিঃসৃত হয়ে খাদ্যের সঙ্গে মিশে খাদ্য পাকস্থলীতে পৌঁছুতে ও হজম হতে সাহায্য করে। ঘর্মগ্রন্থির সাহায্যে দেহ থেকে ঘাম বের হয়, আর অশ্রুগ্রাবী-গ্রন্থির জন্য চোখ দিয়ে জল পড়ে। থাইরয়েড, প্যারা-থাইরয়েড, পিটিউটারি, পিনিয়্যাল, এ্যাড্রিনাল প্রভৃতি গ্রন্থিগুলো নালীহীন গ্রন্থি। এইসব গ্রন্থি থেকে যে রস নিঃসৃত হয়, তাকে হরমোন বলে। হরমোন রক্তের সঙ্গে সরাসরি মিশে যায় এবং দেহের সকল ইন্দ্রিয় ও যন্ত্রের গঠন, পুষ্টি ও সক্রিয়তায় সাহায্য করে। একমাত্র যোগ-ব্যায়াম ছাড়া আজ পর্যন্ত এমন কোন ব্যায়াম আবিষ্কৃত হয়নি, যার দ্বারা গ্রন্থি সুস্থ ও সক্রিয় রাখা যায়।\nব্যায়াম বহু প্রকার আছে। এর দ্বারা হাত, পা, কাঁধ প্রভৃতি অংশের পেশীর খুব ভালো ব্যায়াম হয়। ঐ সব ব্যায়ামে দেহের সব পেশীর ব্যায়াম হয় কি? যোগ-ব্যায়াম ছাড়া অন্য কোন ব্যায়ামে হৃৎপিণ্ড, ফুসফুস ও অন্ত্রের পেশীর ব্যায়াম হয় না।\nছবি: সম্পাদক, সপ্তাহিক আমাদের মানচিত্র\n‘শরীরমাদ্যং খলু ধর্ম সাধনম’- এর পথ হলো সুপ্রাচীন ভারতীয় সাংস্কৃতিক ঐতিহ্যের আধ্যাত্ম দর্শনের অন্তর্ভূক্ত যোগশাস্ত্রের একটি বিশেষ পথ। যাকে হঠযোগ বলা হয়। দেহকে গঠন করে, তাকে রোগমুক্ত করে, দীর্ঘায়ু করে তবেই যোগের কঠিন সাধনায় এগুতে হবে। নইলে ভঙ্গিল দেহ অসুস্থ কায়াযোগের নিত্য নতুন সম্পদ গ্রহণে সমর্থ হবে না। যোগফল লাভের পূর্বেই সে-দেহ বিনষ্ট হয়ে পড়বে। প্রাচীন যোগশাস্ত্রের সামগ্রিক ভাবনা এবং পরিকল্পনার একটা নির্দিষ্ট অংশ হলো এই হঠযোগ। যদিও এই সমৃদ্ধ দর্শনের উৎপত্তি ও লালন-পালন প্রাচীন ভারতেই, কিন্তু সময়ের বিবর্তনে এসে এর ব্যাপক চর্চা এখন ছড়িয়ে গেছে দেশকালের সীমানা ছাড়িয়ে গোটা মানববিশ্বে। পার্থক্য কেবল এর আধ্যাত্মিক বীক্ষণের রূপান্তরটুকুতেই। যা বহুবিধ ধারায় বিভক্ত হয়ে নতুন নতুন দৃষ্টিভঙ্গি ও সূত্র সমন্বিত হয়ে ভিন্ন ভিন্ন পারফরমিং আর্ট বা মনোবীক্ষণিক পদ্ধতি হিসেবে একই সাথে অধ্যয়ন ও জনপ্রিয় চর্চার বিষয় হয়ে উঠেছে। জুডো, ক্যারাটে, সু, জুজুৎসু, কুংফু ইত্যাদি মার্শাল আর্ট বা সম্মোহন, আত্মনিয়ন্ত্রণ, মেডিটেশন, হিলিং, কোয়াণ্টাম ম্যাথড, যোগব্যায়াম ইত্যাদি ইত্যাদি আরো কতো কী পোশাকী নাম! মোদ্দা কথা এই সবকিছুরই চূড়ান্ত লক্ষ্য হচ্ছে মন নামক এক অদৃশ্য চেতনাগত অবস্থার অভাবনীয় ক্ষমতার উপর পূর্ণ নিয়ন্ত্রণ কায়েম করে দৃশ্যমান মাধ্যম এই দেহটাকে ইচ্ছেখুশি আজ্ঞাবাহী করে তোলার অভূতপূর্ব অবস্থায় উন্নীত করা। আর তাই যন্ত্রসভ্যতার এক বিক্ষিপ্ত অবস্থায় দাঁড়িয়ে দেশকালের গণ্ডিহারা বিচ্যুত ও একাকী হয়ে যাওয়া মানবসত্ত্বার কাছে হাজার বছরের পুরনো ভারতীয় আধ্যাত্মিক দর্শন আজ কার্যকর এক প্রায়োগিক দর্শনে রূপান্তরিত হয়ে গোটা বিশ্বে দিনকে দিন অত্যন্ত আগ্রহের ও চর্চার বিষয় হয়ে উঠেছে।\nধারণা করা হচ্ছে ৫০০০ বছরেরও পূর্বে সিন্ধু নদীর তীরবর্তী ধ্বংস হয়ে যাওয়া প্রাচীন হরপ্পা সভ্যতায় বা তারও আগে থেকে ইয়োগার অস্তিত্ব যে ছিলো তা প্রাপ্ত ইয়োগা-আসনের প্রত্ন-নিদর্শন থেকেই ধারণা করা হয়। এছাড়া প্রাচীন গ্রন্থ বেদ, বেদান্ত, উপনিষদ, গীতার মতো শাস্ত্রীয় পুরাণগুলোতেও এর বহু উল্লেখ রয়েছে। তবে সুনির্দিষ্ট সময়কাল চিহ্ণিত করা না গেলেও আনুমানিক খ্রীষ্টপূর্ব দ্বিতীয় শতক থেকে দ্বিতীয় খ্রীষ্ট শতকের মধ্যবর্তী কোন এক সময়ে ভারতীয় আর্যঋষি পতঞ্জলিকে আধুনিক যোগশাস্ত্রের জনক বলে ধরা হয়। একটি আদর্শ ও নৈতিক জীবন যাপন চর্চার মাধ্যমে সমৃদ্ধ জ্ঞানানুসন্ধানের নিহিত লক্ষ্য অর্জনে The Yoga Sutra of Patanjali বা `যোগসূত্রে`র ১৯৫টি সূত্র সংকলনের মাধ্যমে তিনি যোগশাস্ত্র সম্পর্কিত অর্জিত জ্ঞান পরিকল্পনা ও যাবতীয় ভাবনাগুলোকে কতকগুলো আবশ্যকীয় নীতিমালা বা গাইড লাইন আকারে প্রকাশ করেন। এগুলোই যোগসাধনার মৌলিক উৎস হিসেবে বর্তমানে স্বীকৃতি পেয়ে আসছে। যাকে পতঞ্জলি লক্ষ্যনিহিত সুষ্ঠু জীবন যাপন পদ্ধতির নিয়মাবলী হিসেবে চিহ্নিত করেন। তাঁর মতে ইয়োগা বা যোগসাধনা প্রচলিত বা উদ্দেশ্যহীন জাগতিক কর্মপ্রবাহে নিজেকে নিয়োজিত করতে প্রয়োজনীয় সামর্থ অর্জনের লক্ষ্যে গুরুগৃহে শুধুমাত্র কিছুক্ষণ আসন বা শরীরচর্চা করা নয়; বরং তার চেয়ে অনেক বেশি কিছু। ইয়োগা হচ্ছে নিহিত লক্ষ্য নিয়ে দেহ মন ও আত্মশক্তিকে উৎকর্ষতায় উন্নীত করার একটি কার্যকর মাধ্যম।\nপতঞ্জলি এই যোগসাধনাকে আবার আটটি ভিন্ন ভিন্ন পর্যায়ে ভাগ করেছেন, যেগুলোকে প্রাথমিক অবস্থায় পর্যায়ক্রমিক অনুশীলন এবং সাফল্য অর্জিত হলে পরে সমন্বিত চর্চার মাধ্যমে একটি উন্নত জীবনের পরিপূর্ণ বিকাশ ঘটানো সম্ভব বলে তিনি প্রস্তাব করেন। এই আটটি পর্যায়কে The eight limbs of Patanjali বা ‘পতঞ্জলির অষ্টঅঙ্গ যোগ’ বলা হয়। ত্বড়িৎ ফলপ্রাপ্তির তাড়াহুড়ো পদ্ধতি এগুলো নয়। নিরবচ্ছিন্ন চর্চা ও দুঃসাধ্য অধ্যবসায়ের মাধ্যমেই তা অর্জনের চেষ্টা করে যেতে হয়। পতঞ্জলির অষ্ট যোগাঙ্গগুলো হচ্ছে- ওঁম (Yama), নিয়ম (Niyama), আসন (Asan), প্রাণায়াম (Pranayama), প্রত্যাহার (Pratyahara ), ধারণ (Dharana ), ধ্যান (Dhyana) ও সমাধি (Samadhi)। বন্ধনী বেষ্টনিতে মূল সংস্কৃত নামগুলো ইংরেজি উচ্চারণে দেখানো হয়েছে।\nওষুধ খেলেই রোগ নিরাময় হয় না, সঙ্গে কিছু নিয়ম-নিষেধও মানতে হয়। তেমনি শুধু যোগ-ব্যায়াম অভ্যাস করলেই সুস্বাস্থ্যের অধিকারী হওয়া যায় না, কিছু বিধিনিষেধ মেনে চলতে হয় বৈ কি। নিয়মিত যোগ-ব্যায়াম অভ্যাসে শরীর সুস্থ ও কর্মক্ষম থাকে, এ ব্যাপারে বিন্দুমাত্র সন্দেহের অবকাশ নেই। কিন্তু সাথে চাই পরিমিত ও যতদূর সম্ভব নিয়মিত আহার, বিশ্রাম, সংযম, নিয়মানুবর্তিতা, আত্মবিশ্বাস, অটুট মনোবল ও একাগ্রতা।\nলেখক: সম্পাদক, সপ্তাহিক আমাদের মানচিত্র


চীনের সিনোভেক রিসার্চ অ্যান্ড ডেভেলপমেন্ট কম্পানি লিমিটেডের তৈরি নতুন করোনাভাইরাসের (কভিড-১৯) টিকা বাংলাদেশে তৃতীয় ধাপের পরীক্ষার বা ক্লিনিক্যাল ট্রায়ালের নৈতিক অনুমোদন দিয়েছে বাংলাদেশ মেডিক্যাল রিসার্চ সেন্টার (বিএমআরসি)। এই পরীক্ষা চালাবে আন্তর্জাতিক উদরাময় গবেষণা কেন্দ্র, বাংলাদেশ (আইসিডিডিআরবি)। পরীক্ষার জন্য সংস্থাটির আবেদনের পরিপ্রেক্ষিতে গতকাল রবিবার বিএমআরসি অনুমোদন দেওয়ার সিদ্ধান্ত নেয়।\nআইসিডিডিআরবি ঢাকার সাতটি সরকারি হাসপাতালে চিকিৎসাকর্মী ও রোগীর ওপর এই পরীক্ষা চালাবে। পরীক্ষাটি চলবে ছয় মাস।\nবিএমআরসির পরিচালক ডা. মাহমুদ উজ জাহান কালের কণ্ঠকে বলেন, ‘আইসিডিডিআরবির আবেদন আমরা যাচাই-বাছাই করে অনুমোদন করেছি। এখন পরবর্তী ধাপে স্বাস্থ্য অধিদপ্তর ও ঔষধ প্রশাসন অধিদপ্তরের অনুমতি সাপেক্ষে অন্যান্য প্রক্রিয়া শুরু করতে হবে।’\nআইসিডিডিআরবি এ বিষয়ে এখনো আনুষ্ঠানিকভাবে বিস্তারিত কিছু না জানালেও প্রতিষ্ঠানটির গণসংযোগ বিভাগ সূত্র জানিয়েছে, বিএমআরসির অনুমোদনের বিষয়টি তারা বিভিন্ন মাধ্যমে অবহিত হলেও আনুষ্ঠানিক চিঠিপত্র পায়নি। হয়তো দু-এক দিনের মধ্যে তা পাওয়া যেতে পারে।\nআইসিডিডিআরবির একাধিক সূত্র জানায়, বিএমআরসির আনুষ্ঠানিক চিঠি পাওয়ার পর তারা স্বাস্থ্য অধিদপ্তর ও ঔষধ প্রশাসন অধিদপ্তরের অনুমোদন নেবে। এরপর সিনোভেক কম্পানির সঙ্গে আনুষ্ঠানিক চুক্তি করবে। আর চুক্তি সম্পন্ন না হওয়া পর্যন্ত তারা পরীক্ষা শুরু করবে না বা আনুষ্ঠানিক কোনো প্রতিক্রিয়াও জানাতে চায় না।\nআইসিডিডিআরবির সূত্র অনুসারে, চুক্তিসহ যাবতীয় প্রক্রিয়া সম্পন্ন হওয়ার পর থেকে পরীক্ষা চলবে ছয় মাস। ঢাকার সাতটি সরকারি হাসপাতালের চার হাজার ২০০ চিকিৎসাকর্মী ও রোগীর ওপর পরীক্ষা চালানো হবে। তাদের মধ্যে অর্ধেকের শরীরে টিকা প্রয়োগ করা হবে। অর্ধেক টিকা পাবে না। আইসিডিডিআরবির টিকা বিশেষজ্ঞ ড. কে জামানের নেতৃত্বে একটি দল এই পরীক্ষা কার্যক্রম বাস্তবায়ন করবেন বলে ওই সূত্রগুলো জানিয়েছে। পরীক্ষাটি শুরু করতে আরো মাসখানেক সময় লাগতে পারে বলে জানা গেছে।\nআরেক বিশেষজ্ঞ জানান, পরীক্ষা শুরুর পর কঠিন ও কঠোরভাবে প্রতিমূহূর্তে আন্তর্জাতিক পর্যায় থেকে পর্যবেক্ষণ করা হবে। যাদের শরীরে ওই টিকা প্রয়োগ করা হবে তাদের আগে পুরো বিষয়টি অবহিত করে অনুমতি নেওয়া হবে। যাদের এই টিকা প্রয়োগ করা হবে তাদের একাংশ থাকবে সুস্থ চিকিৎসক-নার্সসহ অন্যান্য চিকিৎসাকর্মী, কিছু থাকবে করোনায় আক্রান্ত রোগী, কিছু থাকবে অন্যান্য রোগ নিয়ে হাসপাতালে চিকিৎসাধীন রোগী। এ ক্ষেত্রে বয়স্ক, গর্ভবতী নারী, শিশুদের বিষয়গুলো বিশেষ বিবেচনায় রাখা হবে। যারা টিকা পাবে তাদের সঙ্গে যারা পাবে না তাদের তুলনা করা হবে।\nবিশেষজ্ঞরা বলেন, টিকা তৈরির ক্ষেত্রে প্রথম পরীক্ষাগারে পরীক্ষা করা হয়। তারপর প্রয়োগ করা হয় প্রাণীর শরীরে। এতে সফল হলে টিকা নিবন্ধন করতে হয়। তারপর শুরু হয় মানুষের শরীরে প্রয়োগ। মানুষের শরীরে প্রয়োগের ক্ষেত্রে প্রথমে অল্প কিছুসংখ্যক স্বেচ্ছাসেবকের শরীরে প্রয়োগ হয়। এরপর আগের চেয়ে বেশিসংখ্যক মানুষের শরীরে দেওয়া হয়। পরের ধাপে বা তৃতীয় ধাপে আরো বেশি মানুষের মধ্যে প্রয়োগ করা হয় এবং চূড়ান্ত বা চতুর্থ ধাপে আসে সবার মধ্যে প্রয়োগের পর্যায়টি। এ ছাড়া দ্বিতীয় ধাপে পরীক্ষার সময় মূলত টিকার মাধ্যমে কী ধরনের ক্ষতি হয় তা পর্যবেক্ষণ করা হয় এবং তৃতীয় ধাপে দেখা হয় কত সময়ে এবং কতটা কার্যকর হয় সেই বিষয়টি।\nউল্লেখ্য, গত মাসে চীনের বিশেষজ্ঞদল সফর করে যাওয়ার সময় জানিয়েছিলেন, বাংলাদেশে চীনের তৈরি টিকার তৃতীয় ধাপের পরীক্ষার সুযোগ দেওয়া হবে। সেই সঙ্গে পরীক্ষা সফল হলে দেশের টিকা উত্পাদনকারী প্রতিষ্ঠানগুলো এই টিকা উত্পাদনের সুযোগ পেতে পারে। বিমানবন্দরে বসেই স্বাস্থ্য ও পরিবার কল্যাণ মন্ত্রী জাহিদ মালেক ও চীনা দূতাবাসের দায়িত্বশীল এক কর্মকর্তা তখন এ বিষয়টি গণমাধ্যমকে জানিয়েছিলেন। পরে আরেক অনুষ্ঠানে স্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদও জানান শিগগিই ওই পরীক্ষা শুরু হতে পারে।\nগ্লোবের টিকার প্রটোকল প্রস্তুত : বাংলাদেশে স্থানীয়ভাবে করোনার টিকা তৈরির পথে থাকা গ্লোব বায়োটেক এখন আনুষ্ঠানিকভাবে তাদের টিকা প্রাণিদেহে প্রয়োগ করার প্রক্রিয়া শুরু করেছে। গতকাল প্রতিষ্ঠানটির গবেষক ড. আসিফ মাহমুদ কালের কণ্ঠকে বলেন, ‘আমাদের প্রটোকলও তৈরি হয়ে গেছে। সেপ্টেম্বরের প্রথম সপ্তাহ নাগাদ ওই প্রটোকল ও প্রাণিদেহে টিকার পরীক্ষামূলক প্রয়োগের ফলাফলসহ সরকারের কাছে পরবর্তী ধাপে মানবদেহে পরীক্ষা চালানোর জন্য আবেদন করা হবে।


অধ্যাপক ড. এস এম আব্দুর রহমানঃ\nআমাদের ফার্মেসিস্টরা শুধু ওষুধ উৎপাদন বা অন্য কোথাও কোন প্রকার ভূমিকা পালন করছে এটা বলা মুশকিল, তবে একাডেমিক ফিল্ডে অনেকে আছেন বা ফার্মাসিউটিক্যাল মার্কেটিংএ অনেকে আছেন। শুধুমাত্র নামকরা কয়েকটি হসপিটাল যেমন, স্কয়ার, ইউনাইটেড, ও এভারকেয়ার হসপিটাল ছাড়া ফার্মাসিস্টদের অন্য কোথাও ব্যবহার করা হচ্ছে না। পৃথিবীর অন্যান্য দেশে ২৫% ফার্মাসিস্ট ওষুধ উৎপাদনের জন্য নিয়োজিত আর বাকি ৭৫% ফার্মাসিস্ট স্বাস্থ্য সেবায় নিয়োজিত থাকে। ডক্টরের পাশাপাশি ফার্মাসিস্টরা সেবা দেয়ায় ওতপ্রোতভাবে জড়িত। এদিকে বাংলাদেশ ৯৮% ওষুধ রপ্তানি করে। তা আবার ১৫৭টি দেশে রপ্তানি করে থাকে। একমাত্র একটি জায়গায় আমরা সফলতা অর্জন করেছি আর সেটা হলো ফার্মাসিউটিক্যাল খাতে।\nসাদেক আহমেদ সৈকতঃ\nসরকারের মধ্যে নিশ্চই উর্ধ্বতন কর্মকর্তাদের খুব ভালো কিছু চিন্তা-চেতনা আছে। এই সরকার মাননীয় প্রধানমন্ত্রী জননেত্রী শেখ হাসিনা তিনি কিন্তু ভালো উদ্যোগ নিয়েছেন বলেই ফার্মাসিস্টদের জন্য গেজেট প্রকাশ করেছেন। যদি নাই থাকতো তাদের সদ ইচ্ছা তাহলে গেজেট প্রকাশ করতেন না। ফার্মাসিস্টদের নিয়োগ অতীব জরুরী, কারণ এই সরকার চিন্তা করে মানুষের ব্যাপারে। এই সরকার যদি চিন্তা না করতো তাহলে প্রজ্ঞাপন হাওয়ার কোন সুযোগ ছিলো না।\nঅধ্যাপক ডা. আব্দুল আজিজঃ\nসংসদ সদস্য যারা আছেন তারা আইন প্রণয়ন করবেন আর বাস্তবায়ন করবেন স্বাস্থ্য মন্ত্রণালয় ও স্বাস্থ্য মন্ত্রণালয়ের সাথে সম্পর্কিত যত অঙ্গসংগঠন জড়িত। ডাক্তার থেকে শুরু করে নার্সদের সঠিক চিকিৎসার জন্য অর্থাৎ অপারেশন শেষ হওয়ার পরে সেখানে যদি ডাক্তার না থাকে তাহলে স্বাস্থ্য সেবা সঠিক হয় না। যদি স্বাস্থ্য সেবায় কোন প্রকার সমস্যা দেখা দেয় তাহলে সেটা তার সঠিক পথে চলে না, এখানেই আমাদের নজর দিতে হবে।


১ এপ্রিল ২০২১ (April 01, 2021) থেকে জীবনে বড়সড় বদল ৷ These rules changes from April 2021 – News18 Bangla\nHome » Photo » business » আজ থেকে জীবনে বড়সড় পরিবর্তন! LPG থেকে প্রভিডেন্ট ফান্ড, বিমানযাত্রা থেকে ITR, সরাসরি প্রভাবিত\nআজ থেকে জীবনে বড়সড় পরিবর্তন! LPG থেকে প্রভিডেন্ট ফান্ড, বিমানযাত্রা থেকে ITR, সরাসরি প্রভাবিত\nবেশ কিছু জিনিসপত্রের দাম বৃদ্ধির ফলে বাড়বে চাপ\n| April 01, 2021, 21:50 IST\n১ এপ্রিল ২০২১ (April 01, 2021) নতুন অর্থবর্ষ (New Financial Year 2021-22) শুরু হয়েছে ৷ বেশ কিছু পরিবর্তন এসেছে জীবনে যা সরাসরি প্রভাব ফেলবে ৷ প্রতীকী ছবি ৷\nরান্নার গ্যাসের (LPG Gas Cylinder Price) সিলিন্ডারের দাম কমেছে ৷ এই সিদ্ধান্তের কথাই ৩১ মার্চ (March 31, 2021) ২০২১-এ ঘোষণা করেছে (IOC), সিলিন্ডার প্রতি ১০ টাকা কমেছে গ্যাসের দাম ? দেশের রাজধানী দিল্লিতে ৮০৯ টাকা গ্যাসের সিলিন্ডারের সিলিন্ডারের দাম কমেছে ৷ এই সিদ্ধান্তের কথাই ৩১ মার্চ (March 31, 2021) নতুন দাম হয়েছে ৷ প্রতীকী ছবি ৷\nবিমানে যাতায়াতের (Air Travel) খরচও বেড়েছে ১ এপ্রিল ২০২১ (April 01, 2021) অর্থাৎ আজ থেকেই ৷ ডিজিসিএর (DGCA)পক্ষ থেকে জানানো হয়েছে যে এয়ারপোর্ট সিকিউরিটি ফিস বা বিমানবন্দরের নিরাপত্তা উন্নয়নের জন্য টাকা বাড়িনোর সিদ্ধান্ত নিয়েছে এয়ারপোর্ট অথোরিটি (Airport Authority) ৷ ঘরোয়া যাত্রীদের জন্য ১৬০ টাকার জায়গায় ২০০ টাকা বাড়তি দিতে হবে ৷ আন্তর্জাতিক বিমান যাত্রীদের দিতে হবে ৫.২ এর পরিবর্তে এবার থেকে ১২ ডলার ৷ পয়লা এপ্রিল থেকেই কার্যকর হয়েছে এই নতুন দাম ৷ প্রতীকী ছবি ৷ প্রতীকী ছবি ৷\n১ এপ্রিল ২০২১ (April 01, 2021) থেকে সরল পেনশন যোজনা (Pension Scheme ) শুরু হয়েছে ৷ বিমা সংস্থাগুলিতে শুধুমাত্র বার্ষিক টাকা দিতে হবে আইআরডিএ-এর একটি বিজ্ঞপ্তিতে জানানো হয়েছে সরল পেনশন পলিসিতে ম্যাচিউরিটির সুবিধা পাওয়া যাবেনা ৷ ন্যূনতম বার্ষিক এক হাজার টাকা, ত্রৈমাসিক তিন হাজার টাকা, ৬ মাসে ৬ হাজার টাকা ও ১২ মাসে ১২ টাকা হবে ৷ প্রতীকী ছবি ৷\n৭৫ বছর বা তার চেয়ে বেশি বয়সীদের আর আয়কর রিটার্ন (ITR, Income tax Return) ফাইল করতে হবেনা ৷ তবে শর্ত একটাই বয়স্কদের আয়ের উৎস অর্থাৎ পেনশন বা ব্যাঙ্ক ডিপোজিটের (Bank Deposit) টাকা একই ব্যাঙ্কে আসতে হবে, সেক্ষেত্রে ব্যাঙ্কই করের টাকা কেটে নেবে ৷ প্রতীকী ছবি ৷\nইউনিট লিঙ্কড ইনসিওরেন্স পলিসিজের অন্তর্গত বিমা সংস্থা বিনিয়োগের সুযোগ এনে দেয় ৷ এতে সুবিধা হল টার্ম ইনসিওরেন্সও পাওয়া যায় ৷ প্রিমিয়ামের কিছুটা অংশ বিনিয়োগ করার সুযোগ থাকে ৷ যদি ইউলিপে এক বছরে ২.৫ লক্ষ টাকারও বেশি প্রিমিয়াম দিতে হয় সেক্ষেত্রে ১০ (১০ডি) করে ছাড় পাওয়া যায় ৷ ক্যাপিট্যাল গ্যাসে একই রকমের কর প্রয়োগ করা হবে, যেমন ইক্যুইটি ওরিয়েন্টেড মিউচ্যুয়াল ফান্ডের উপরে কর ধার্য করা হয় ১০ শতাংশ ৷ প্রতীকী ছবি ৷\nঅর্থবর্ষ ২০২১-২২-এর (New Financial Year 2021-22) বাজেটে কেন্দ্রীয় অর্থমন্ত্রী নির্মলা সীতারামণ (Nirmala Sitaraman) ঘোষণা করেছিলেন কোনও কর্মী ও সংস্থার বার্ষিক প্রভিডেন্ট ফান্ডে (Provident Fund) সঞ্চয় এবং সুদ মিলে ২.৫ লক্ষ টাকার বেশি হয় সেক্ষেত্রে কর দিতে হবে ৷ পরবর্তী কালে সেই সীমা করা হয়েছে ৫ লক্ষ টাকা ৷ ৫ লক্ষ টাকায় সংস্থার পক্ষের টাকা অন্তর্গত নয় ৷ প্রতীকী ছবি ৷\n৫০ কোটি টাকা বা তার বেশি আয় কে এমন সংস্থা এপ্রিলে B2B সংস্থার মধ্যে ই-ইনভয়েস (E-Invoice) অনিবার্য ৷ এই নিয়ম আজ থেকেই কার্যকর হল ৷ প্রতীকী ছবি ৷\nকর্মীদের সুবিধার্থে আয়কর রিটার্নের (ITR, Income tax Return) প্রক্রিয়া আরও সহজ ও সরল করা হয়েছে ৷ ১ এপ্রিল ২০২১-এর (April 01, 2021) আগে রিটার্নের (ITR, Income tax Return Form) আবেদনপত্র আগে থেকেই ভরা যাবে ৷ এরফলে রিটার্ন ফাইল করা আরো সহজ হয়ে যাবে ৷ প্রতীকী ছবি ৷


সায়েন্স ফিকশন রিভিউঃ টু প্ল্যানেটস - বিজ্ঞান বিশ্ব\nসায়েন্স ফিকশন রিভিউঃ টু প্ল্যানেটস\nপৃথিবীর বাইরে প্রাণের অস্তিত্ত্বের ব্যাপারে সবাই কৌতূহলী। অনেক সায়েন্স ফিকশনেই দেখা যায়, মঙ্গল গ্রহে কোন প্রাণের উপস্থিতি। এদের মধ্যে কুর্ট লাসউইজ (Kurd lasswitz) লিখিত 'টু প্ল্যানেটস' (Two Planets) বিশেষ স্থান দখল করে আছে। অন্য কথা বলার আগে চলুন এর কাহিনীর সংক্ষিপ্তসার জেনে নিই।\nএক দল অভিযাত্রী সুমেরু (উত্তর মেরু) পৌঁছলেন গবেষণার জন্যে। দেখা গেল সেখানে আছে একটি মঙ্গল ঘাঁটি, মানে মঙ্গলগ্রহবাসীদের ঘাঁটি। মঙ্গলের অধিবাসীরা পৃথিবীর শুধু মেরু অঞ্চলেই টিকে থাকতে পারে (গল্পটির মতে)। কারণ হচ্ছে পৃথিবীর অন্যান্য অক্ষাংশে পৃথিবীর যে আবর্তন বেগ, তার ধকল তাদের আকাশযান সইতে পারে না। এখানে উল্লেখ্য, বিষুব অঞ্চল তথা দুই মেরুর ঠিক মাঝামাঝি অঞ্চলে পৃথিবীর পশ্চিম থেকে পূবে আবর্তন বেগ সর্বোচ্চ। এই বেগ ক্রমান্বয়ে কমতে কমতে মেরু অঞ্চলে গিয়ে শূন্যে ঠেকে।\nমঙ্গলবাসীদের চেহারা সুরত পৃথিবীবাসীদের মতই। পার্থক্য শুধু চোখের আকারে। তাদের চোখ তুলনামূলকভাবে অনেক বেশি বড়। এই বড় চোখের মাধ্যমে তারা আরো বেশি আবেগের বহিঃপ্রকাশ ঘটাতে পারে। তারা পৃথিবীর অধিবাসীদের নাম দিয়েছে 'ছোট্ট চোখ-ওয়ালারা'। মঙ্গলের অধিবাসীরা অতি উন্নত ও শান্তিপ্রিয়। গল্পের কাহিনী শেষ হয় দুই গ্রহের অধিবাসীদের মধ্যে এক যুদ্ধে মঙ্গলের জয়ের অভিনব রহস্যের মধ্য দিয়ে।\nযে কোন সায়েন্স ফিকশনেই সাধারণত বিজ্ঞানের কোন না কোন বিশেষ পয়েন্টের প্রতি বিশেষ আলোকপাত করা হয়। আর, এই গল্পে সেটা করা হয়েছে যুদ্ধের সময়।\nসে অংশটুকু এমন,\nঅস্ত্র-শস্ত্রে সুসজ্জিত পৃথিবীর অশ্বারোহী বাহিনী দ্রুত বেগে অগ্রসর হল। মনে হচ্ছে, প্রবল আক্রমণ সইতে না পেরে মঙ্গলবাহিনী পিছু হটছে। এ সময় শত্রুপক্ষের (মঙ্গল) বিমানগুলোতে হৈচৈ পড়ে গেল। তারা আকাশের আরো উর্ধ্বে উঠতে লাগল, যেন পরাজয় মেনে নিচ্ছে। এবার মাঠের ওপরে অদ্ভুত এক যন্ত্র এসে দাঁড়াল। অশ্বারোহীরা এর নিচে এসে দাঁড়াতেই তাদের তরবারী, পাইক, এক কথায় সব লৌহ নির্মিত অস্ত্র ঝনঝনিয়ে যন্ত্রের গায়ে গিয়ে জড়িয়ে গেল। শেষ পর্যন্ত শত্রুর কোন ক্ষতি না করেই তারা মর্ত্যবাসীর সমস্ত অস্ত্র-শস্ত্র লুণ্ঠন করে নিল। যন্ত্রটা তাদের নতুন উদ্ভাবন, যা প্রচণ্ড শক্তিতে ইস্পাত ও লোহাকে আকর্ষণ করে। এই যন্ত্র দিয়ে তারা শহর অভুমুখে পলায়মান সব সৈন্যদের অস্ত্রও কেড়ে নিল।\nএবার আসুন প্রভাবশালী এই সায়েন্স ফিকশনের টুকিটাকি জেনে নিই। এর প্রকাশকাল ১৮৯৭ সাল। আর, এ জন্যেই কিন্তু এতে মর্ত্যবাসীর কোন আধুনিক জঙ্গী বিমান নেই, রকেট, মিসাইল নেই। আছে কেবল পদাতিক ও অশ্বারোহী যোদ্ধা।\nএর লেখক কুর্ট লাসউইজের বাড়ী জার্মানি। পেশায় লেখক, বিজ্ঞানী ও দার্শনিক। তাঁকে জার্মান সায়েন্স ফিকশনের জনক বলা হয়। ছদ্মনামে ভেলাটুস নামেও পরিচিত।\nচারশোর অধিক রিভিউদাতা লেখক থিওডোর স্টারজান নিউ ইয়র্ক টাইমসে কাহিনীটিকে কৌতূহলোদ্দীপক ও মোহনীয় বলে উল্লেখ করেন।\n১. উইকিপিডিয়াঃ Two Planets\n২. উইকিপিডিয়াঃ Theodore Sturgeon


বাংলাদেশ কি জনগণের রাষ্ট্র হবেনা? | দেশপ্রিয় নিউজ\n(Last Updated On: জুন ৩, ২০১৮)\nনাসির উদ্দিন: মাদক নির্মুলের নামে দেশে দস্তুরমত হত্যার উৎসব চলছে। টেকনাফ পৌরসভার কাউন্সিলর একরাম তারই বলি। দৃশ্যত মনে হচ্ছে, একরাম নিরপরাধ। আর অপরাধী হলেও রাষ্ট্র কাউকে হত্যা করতে পারেনা। হত্যার মাধ্যমে মানুষকে বা কোনো বিশেষ অংশকে দমন করলে প্রমাণ হয়ে যায়, স্বাধীনতার ৪৭ বছরেও আমরা রাষ্ট্র হয়ে উঠিনি।\nদূর অতীতে, মারাঠিরা প্রথমে মোগলদের পক্ষে সেনাবাহিনী সমেত কালেক্টর রুপে এবং পরে মোগলদের সরিয়ে নিজেরাই পৃথক রাষ্ট্র গড়ে তুলছিল। গুজরাট থেকে বিহার চারটি অঞ্চল নিয়ে ছিল তাদের সেই মহারাষ্ট্র। এই মারাঠিরাই বর্গক্ষেত্ররুপে আক্রমণ সাজাতো বলে ইতিহাসে তারা বর্গী নামে পরিচিতি পায়, যে সমষ্টি শিশুদের ঘুম পাড়ানিয়া ভয়ের ছড়াগান “বর্গী এলো দেশে” ও পরে ভুপেনের “বর্গীরা আর দেয়না হানা” গণসংগীত হয়ে উঠেছিল। রবীন্দ্রনাথ ঠাকুরের ইতিহাস বইয়েও বর্গীদের সম্পর্কে রাজ্যচালনার চাইতে দস্যুতা ও ডাকাতিতে জড়িত হয়ে উঠবার কথা বলা হয়েছে। ফলে বর্গী নেতা শিবাজী মারাঠাদের সেই মহারাষ্ট্রকে রাষ্ট্র হিসেবে গড়ে তুলতে পারেনি।\nবৃটিশ ভারতে ভারতীয় কংগ্রেসকে বলা হত সর্বভারতীয় অভিন্ন প্লাটফর্ম। বাম-ডান সকলেই সম্মিলিতভাবে কংগ্রেস করতেন। কংগ্রেসে হিন্দু-মুসলমানদের সবচেয়ে গ্রহণযোগ্য নেতা ছিলেন জিন্নাহ। তাকে মুসলিম লীগে যোগ দেয়ার অনুরোধ করা হলে তার শর্ত ছিল তিনি কংগ্রেস ছাড়বেন না। এ শর্তে তিনি ২৫ বছর একইসাথে কংগ্রেস ও মুসলিম লীগ করেছেন। বৃটিশ ভারতের সর্বশেষ ১৯৪৬ এর নির্বাচনে একমাত্র বাংলায় মুসলিম লীগ জয়ী হয়েছিল। হোসেন শহীদ সোহরাওয়ার্দী হয়েছিলেন বাংলার গভর্ণর। পাকিস্তান ভারতের আর কোথাও মুসলিম লীগ জয়ী হতে পারেনি। অর্থাৎ বাঙালিরাই পাকিস্তান প্রতিষ্ঠায় অগ্রণী ভুমিকা পালন করেছিল। কিন্তু সেই বাঙালিরাই ধর্মের নামে পাকিস্তানে বন্দী হয়ে পরেছিল।\nপাকিস্তান আন্দোলনের অন্যতম বাঙালি বুদ্ধিজীবী প্রফেসর আব্দুর রাজ্জাক ১৯৫০ সালে এক প্রশ্নের জবাবে বলেছিলেন, যে কারণে তিনি পাকিস্তান আন্দোলন করেছিলেন, একই কারণে এখন পাকিস্তানের বিরুদ্ধে সোচ্চার হয়েছেন। শ্রুতি রয়েছে ৬ দফা প্রণয়ণে প্রফেসর রাজ্জাকই অন্যতম ভুমিকা পালন করেন এবং তিনিই বংগবন্ধুর হাতে ৬ দফা তুলে দিয়েছিলেন।\nস্বাধীনতার ঘোষণা নিয়ে দুই বড় দলের অসাংবিধানিক বিতর্ক বাদ দিয়ে সংবিধানের দিকে তাকালেই সবকিছু পরিস্কার হয়ে যায়। ১৯৭১ এর ১৭ এপ্রিল অস্থায়ী সরকার গঠনের প্রাক্কালে, ১০ এপ্রিল অধ্যাপক এম ইউসুফ আলীর স্বাক্ষরে ব্যাখ্যাসহ স্বাধীনতার স্বীকৃত এবং লিখিত ঘোষণাপত্র ঘোষণা করা হয়েছিল। যা সংবিধানে অন্তর্ভুক্ত রয়েছে। সেই ঘোষণায় স্পষ্টতই সাম্য, মৌলিক মানবিক অধিকার এবং সামাজিক ন্যায়বিচার প্রতিষ্ঠা এ ৩টি অংগীকারের কথা উল্লেখ করা হয়েছিল। রাষ্ট্রীয় ৪ মূলনীতি ঘোষণা হয়েছিল স্বাধীনতার পর সংবিধান রচনাকালে।\nদুঃখজনক হলেও সত্য, স্বাধীনতা ঘোষণার সেই ৩ অংগীকার গত ৪৭ বছরেও এমনকি এর আগেও পুরণ হয়নি। ফলে বৃটিশ, পাকিস্তান এবং বাংলাদেশ এ তিন রাষ্ট্রই এদেশের জনগণের সাথে শুধুই প্রতারণা করেছে। মানচিত্র এবং সরকারের পরিবর্তন হয়েছে, জনগণের রাষ্ট্র হয়নি। সাধারণ মানুষ অনেক রক্ত ঝড়িয়ে দেশকে স্বাধীন করলেও তাদের রাষ্ট্র পায়নি। এমনকি মুক্তিযুদ্ধে ঘোষিত সাম্য, মৌলিক মানবিক অধিকার এবং সামাজিক ন্যায়বিচার দাবি করার অধিকারটুকুও এখন আর অবশিষ্ট নেই। এখানে শাসনের নামে তরবারি দিয়ে সমুদ্রের ঢেউ মোকাবেলার চেষ্টাই চলছে অহর্নিশ। আমরা একরামুল হকেরা শাসকদের এই তরবারির অসহায় শিকার মাত্র।\nনাসির উদ্দিন: সাবেক সাধারন সম্পাদক, কুমিল্লা প্রেসক্লাব।\nPrevious: নির্মমতা কত দূর হলে- নির্লজ্জ , বর্বর জাতি বলা যায়!!\nNext: র‌্যাব-পুলিশের অস্ত্র খেলার জন্য নয়


লামা-আলীকদমে পেঁপে চাষে ঝুঁকছে কৃষকরা : প্রয়োজন সরকারী পৃষ্ঠপোষকতা | PaharBarta.com\nসোমবার, ১০ মে ২০২১ ▸ ৫:১১:৩১ পূর্বাহ্ন\nনুরুল করিম আরমান, বিশেষ প্রতিনিধি (লামা) বান্দরবান ১৬ মার্চ ২০১৮ ৬:০৪ অপরাহ্ন 1\nলামা উপজেলার রুপসীপাড়া ইউনিয়নের বৈদ্যভিটার পাহাড়ে সৃজিত পেঁপে বাগানে কৃষক সুলতান আহমদ\nবান্দরবানের লামা ও আলীকদম উপজেলায় পেঁপে চাষ করে দ্বিগুন লাভবান হচ্ছেন কৃষকরা। পাহাড়, পাহাড়ের ঢালু ও সমতল ভুমিতে পেঁপে চাষ হচ্ছে। এর ফলে ক্ষতিকর তামাক থেকে মুখ ফিরিয়ে নিয়ে অনেক কৃষকরা এখন ব্যাপক হারে পেঁপে চাষে উদ্বুদ্ধ হচ্ছেন। এখানকার মাটি ও আবহাওয়া পেঁপে চাষের জন্য উপযোগী হওয়ায় দিন দিন এ চাষের পরিধি বৃদ্ধি পাচ্ছে। সরকারি পৃষ্ঠপোষকতা পেলে পেঁপে চাষের মাধ্যমে এতদ্বঞ্চলের হাজার হাজার কৃষক আর্থিকভাবে স্বাবলম্বী হয়ে উঠবে বলে স্থানীয়রা জানিয়েছেন। ক্ষতিকর তামাক চাষের কালো থাবা থেকে কৃষকদের রক্ষা করতে আধুনিক প্রশিক্ষণ ও সহজ শর্তে ঋণদানের মাধ্যমে সরকারি পৃষ্ঠপোষকতা প্রয়োজন বলে মনে করছেন লামা ও আলীকদম উপজেলাবাসী।\nসূত্র জানায়, আশির দশক থেকে আবাদি জমিতে ক্ষতিকর তামাক চাষ হয়ে আসছে লামা ও আলীকদম উপজেলার ফসলি জমিতে। নগদ অর্থ ও বাজার জাতকরণের নিশ্চিত সুবিধা প্রদানসহ নানাবিধ সুযোগ-সুবিধা প্রদানের মাধ্যমে তামাক কোম্পানিগুলো স্থানীয় কৃষকদের তামাক চাষে উদ্বুদ্ধ করে আসছে। তামাক চাষে কিছু কৃষক লাভবান হলেও বেশিরভাগ কৃষক ক্ষতিকর এ তামাক চাষে একেবারে নি:স্ব হয়ে পড়েছে। তামাক চাষে শারীরিক ও আর্থিক ক্ষতির বিষয়টি কৃষকদের নিকট ক্রমশ পরিস্কার হয়ে উঠতে শুরু করায় অনেক কৃষক এখন বিকল্প চাষাবাদ খুঁজতে থাকে। এরই ধারাবাহিকতায় লামা ও আলীকদমের প্রায় সহস্রাধিক কৃষক সাম্প্রতিক সময়ে পেঁপে চাষ করে আর্থিকভাবে লাভবান হয়েছেন। তাদের দেখাদেখি অনেকে এ চাষে উদ্বুদ্ধ হচ্ছেন। পেঁপে শুধুমাত্র ফল হিসেবে নয়, সবজি হিসেবেও এর ব্যাপক চাহিদা রয়েছে। এতে আছে প্রচুর ক্যারোটিন ও ভিটামিন সি।\nকৃষি অফিস সূত্র জানায়, লামা ও আলীকদম উপজেলায় ২৭০ হেক্টর জমিতে বাণিজ্যিকভাবে পেঁপে চাষ হয়েছে। এছাড়া অনেকে শখের বশে দেশীয় জাতসহ বিভিন্ন জাতের পেঁপে চাষ করেছেন। এতদাঞ্চলে উৎপাদিত পেঁপের গুণগত মান ভালো ও সুস্বাদু হওয়ার কারণে ঢাকা চট্টগ্রামসহ দেশের বিভিন্ন স্থানে পাকা পেঁপে ও কাচা পেঁপের ব্যাপক চাহিদা রয়েছে। যার ফলে এখানকার উৎপাদিত পেঁপে বহিরাগত ব্যবসায়ীদের মাধ্যমে দেশের বিভিন্ন স্থানে বাজারজাত হয়ে আসছে। প্রতিদিন লামা-আলীকদম-চকরিয়া সড়ক, লামা-রুপসীপাড়া সড়ক, লামা সুয়ালক সড়ক, লামা-পূর্বচাম্বী সড়ক ও লামা গজালিয়া সড়কের দু’পাশে বসে মিনি পেঁপের হাট।\nলামা পৌরসভার বড় নুনারবিল এলাকার সুলতান আহমদ জানায়, তামাক চাষে শরীরিক পরিশ্রম ও পুজি বেশি দিতে হয়। অনেক সময় লাভবান হওয়া যায়, আবার লাভ না হলে বড় ধরনের লোকসান গুণতে হয়। তাই তামাক চাষ বাদ দিয়ে পেঁপে চাষ শুরু করেন তিনি। সুলতান আহমদ আরো বলেন, পরিবেশ ও প্রকৃতি অনুকুলে থাকলে আগামি বছরও সমপরিমাণ পেঁপে বিক্রি করতে পারবেন। একই কথা জানালেন পাশের বৈদ্যবিটা কৃষক থোয়াই অং মার্মা।\nএদিকে আলীকদম উপজেলার সীবাতলী এলাকার কৃষক উচাচিং মার্মা জানান, এক একর পাহাড়ি জমিতে রেড লেডি জাতের পেঁপে চাষ করেছেন তিনি। এতে তার দেড় লক্ষ টাকা খরচ হয়েছে। ইতিমধ্যে তিনি দুই লক্ষ টাকার পেঁপে বিক্রি করেছেন। চলতি বছর আরো ১ লক্ষ টাকার পেঁপে বিক্রি করতে পারবেন।\nলামা পৌরসভার হরিণঝিরি পাড়ার কৃষাণী আনু মার্মানী জানান, পর্যাপ্ত জায়গা থাকার পরও মূলধনের অভাবে তিনি মাত্র ১৫ হাজার টাকা খরচ করে সামান্য পরিমাণ পাহাড়ি ঢালু জমিতে পেঁপে চাষ করেছেন। ইতিমধ্যে তিনি ৩০ হাজার টাকার পেঁপে বিক্রি করেছেন। তিনি লক্ষাধিক টাকার পেঁপে বিক্রির আশা করছেন। পেঁপে চাষে ঋণ সুবিধাসহ সরকারি পৃষ্ঠপোষকতা পেলে তিনি আগামিতে চাষের পরিমাণ আরো বাড়াবেন বলেও জানান তিনি।\nতবে বেশ কয়েকজন স্থানিয় কৃষক আক্ষেপ করে বলেন, এ চাষের ক্ষেত্রে কৃষি বিভাগের তেমন কোন সহযোগিতা পাওয়া যায়না। স্থানীয় ব্যবসায়ী মো. কামাল উদ্দিন জানায়, সমতলে পাহাড়ে উৎপাদিত পেঁপের চাহিদা বেশি। যার কারনে পার্বত্য এলাকার অন্যান্য স্থানের ন্যায় লামা ও আলীকদমের কৃষকদের নিকট থেকেও পেঁপে ক্রয় করে চট্টগ্রামের ব্যবসায়ীদের নিকট বিক্রি করে থাকি। সেখান থেকে তারা চট্টগ্রামও ঢাকাসহ দেশের বিভিন্ন স্থানে বাজারজাত করা হয়।\nআলীকদম উপজেলা কৃষি স¤প্রসারণ বিভাগের উদ্ভিদ সংরক্ষণ কর্মকর্তা অভিজিত বড়ুয়া জানান, তার এলাকায় চলতি মৌসুমে ১৫০ হেক্টর জমিতে বাণিজ্যিকভাবে পেঁপে চাষ হয়েছে। লামা উপজেলার সহকারি কৃষি স¤প্রসারণ কর্মকর্তা স্বপণ কুমার দাশ বলেন, উপজেলায় প্রায় ১২০ হেক্টর জমিতে রেড লেডি জাতের পেঁপে চাষ করা হয়েছে। পেঁপে চাষের মাধ্যমে স্থানীয় কৃষকেরা দ্বিগুণ–তিনগুণের বেশি লাভবান হচ্ছেন।\nএ বিষয়ে লামা উপজেলা কৃষি কর্মকর্তা মো. নুরে আলম জানান, এখানকার মাটি ও আবহাওয়া পেঁপে চাষের জন্য উপযোগী হওয়ায় পেঁপে চাষে কৃষকের আশানুরুপ ফলন হয়েছে। পেঁপে চাষীদেরকে কৃষি বিভাগের পক্ষ থেকে সার্বক্ষণিক ভাবে প্রয়োজনীয় পরামর্শ ও মাঠ পর্যায়ে তদারকি করা হচ্ছে।\nআওয়ামী লীগ সরকার শিক্ষার উন্নয়নে নিরলস ভাবে কাজ করছে : বীর বাহাদুর\nমোঃ রাজু আহমেদ বলেছেন3মাস আগে\nআসসালামুয়ালাইকুম।আমি জানতে চাই কি কি বারে হাট বাজার। কৃষক এর নম্বর দেওয়া যাবে।


উত্তম রিজিক ও নিরাপত্তা লাভ যে আমল করবে মুমিন – AajkalCanada.com\nপ্রকাশিত হয়েছে : ২:০৬:২৫,অপরাহ্ন ১৪ জুলাই ২০২০\nযদি প্রশ্ন করা হয়- সবচেয়ে বেশি ধৈর্যশীল কে? ধর্ম-বিশ্বাসের ভিত্তিতে এর অনেক রকম উত্তর আসবে। কেউ কোনো মানুষকে আবার কেউ কোনো জীব-জন্তুর কথা বলবে। কিন্তু না, কোনো ব্যক্তি কিংবা জীব-জন্তু সবচেয়ে ধৈর্যশীল নয় বরং সবচেয়ে ধৈর্যশীল হলেন মহান আল্লাহ তাআলা।\nহে ঈমানদারগণ! তোমরা ধৈর্যধারণ কর। (শুধু তা-ই নয়) ধৈর্যধারণে প্রতিযোগিতা কর। (সুরা আল-ইমরান : আয়াত ২০০)\n– ধৈর্যশীলদেরকে তো অপরিমিত পুরস্কার দেওয়া হবে। (সুরা যুমার : আয়াত ১০)\n– অবশ্যই যে ধৈর্য ধারণ করে এবং ক্ষমা করে, নিশ্চয় তা দৃঢ়-সংকল্পের কাজ। (সুরা শুরা : আয়াত ৪৩)\nহজরত আবু মুসা আশআরি রাদিয়াল্লাহু আনহু বর্ণনা করেন রাসুলুল্লাহ সাল্লাল্লাহু আলাইহি ওয়া সাল্লাম বলেছেন, কষ্টদায়ক কথা শোনার পরও সে ব্যাপারে আল্লাহ তাআলার চেয়ে বেশি ধৈর্যধারণকারী আর কেউ নেই। মানুষ তার (আল্লাহর) জন্য সন্তান সাব্যস্ত করে; এরপরও তিনি (এসব কথা শোনার পরও ধৈর্যধারণ করেন এবং) তাদেরকে নিরাপদ রাখেন (নিরাপত্তা দেন) এবং (উত্তম) রিজিক দান করেন। (বুখারি ও মুসলিম)\nরাসুলুল্লাহ সাল্লাল্লাহু আলাইহি ওয়া সাল্লাম ছোট্ট একটি আমলের বিনিময়ে উম্মতে মুহাম্মাদির জন্য সেরা দুটি নেয়ামতের কথা ঘোষণা করেছেন। ছোট্ট ও সহজ আমল হলো সব সময় ধৈর্যধারণ করা। যেভাবে মহান আল্লাহ বান্দার সব অন্যায় কাজে ধৈর্যধারণ করেন। যে বান্দা এ গুণে নিজেকে রঙিন করতে পারবে তার জন্য দুটি নেয়ামতের কথা বলেছেন-\nহজরত আবু সাঈদ সাদ ইবনু মালিক ইবনু সিনান খুদরি রাদিয়াল্লাহু আনহু বর্ণনা করেন, যে ব্যক্তি ধৈর্য ধারণ করার চেষ্টা করবে আল্লাহ তাকে ধৈর্য ধারণের ক্ষমতা প্রদান করবেন। (বুখারি, মুসলিম, মুসনাদে আহমদ, ইবনে মাজাহ, দারেমি)


হীরকজয়ন্তীতে হিরণ্ময় বিদ্যাপীঠ - মতামত - দৈনিকশিক্ষা\nহীরকজয়ন্তীতে হিরণ্ময় বিদ্যাপীঠ\nসরকারি জুবিলী স্কুল থেকে বিজ্ঞান বিভাগে এসএসসি পাস করেছি ১৯৭৯ সালে। কলেজে ভর্তি হওয়ার পালা। ঐতিহ্যবাহী পটুয়াখালী সরকারি কলেজে একাদশ শ্রেণিতে ভর্তি কার্যক্রম শুরু হয় বছরের মাঝামাঝি। বৃহত্তর পটুয়াখালী (পটুয়াখালী ও বরগুনা) জেলায় তখন এটিই ছিল একমাত্র সরকারি কলেজ। বন্ধুরা প্রায় সবাই ভর্তি হলো এ কলেজে। অধিকাংশই বেছে নেয় বিজ্ঞান বিভাগ। শুক্রবার (২৮ ফেব্রুয়ারি) সমকাল পত্রিকায় প্রকাশিত এক নিবন্ধে এ তথ্য জানা যায়।\nনিবন্ধে আরও জানা যায়, পারিবারিক চাপে আমি তখন দৌড়ঝাঁপ দিচ্ছিলাম মেরিন ইঞ্জিনিয়ারিংয়ে ভর্তির জন্য। ফল বেরোনোর আগেই 'অ্যাপিয়ার্ড সার্টিফিকেট' দিয়ে মেরিন একাডেমিতে ভর্তির উদ্দেশ্যে চট্টগ্রামের জলদিয়ায় ছুটে যাই। সেখানে সম্পূর্ণ ব্যর্থ এক অভিযান শেষে ফিরে আসি রাজধানী ঢাকায়। আস্তানা গাড়ি ঢাকা বিশ্ববিদ্যালয়ের সূর্য সেন হলে মেজ ভাইয়ের রুমে। উদ্দেশ্য, ঢাকা কলেজে ভর্তি। যথারীতি এখানেও ভর্তির সুযোগ হয়নি। অগত্যা ব্যর্থ হয়ে আবার ছুটে যাই চট্টগ্রাম। কালবিলম্ব না করে ভর্তি হই চট্টগ্রাম সরকারি কলেজে। পরে সিদ্ধান্ত বদলে হাজী মহসিন কলেজে এবং সর্বশেষ ওমর গণি এমইএস কলেজের ছাত্রত্ব গ্রহণ করি। কিন্তু কলেজে আর যাওয়া হচ্ছিল না। শিক্ষকদের ধর্মঘটের কারণে অনেক দিন কাস বন্ধ ছিল। কী আর করা! আড্ডা দিয়েই সময় পার করছিলাম। এক-আধটু রাজনীতিতেও জড়িয়ে পড়ি। প্রয়াত মেয়র মহিউদ্দিন চৌধুরীর চশমা হিলের বাসায় বঙ্গবন্ধুর চতুর্থ শাহাদাতবার্ষিকী উপলক্ষে মিলাদ ও গণভোজে অংশ নিই। ইতোমধ্যে মামার (আলহাজ নূরুল হক) কাছে পড়াশোনায় আমার অমনোযোগের খবর পৌঁছে যায়। চিঠি মারফত তিনি আমাকে চট্টগ্রাম ছেড়ে পটুয়াখালী আসার নির্দেশ দেন। লালমনিরহাট থেকে আব্বা-আম্মাও অভিন্ন মত দেন। শেষমেশ সেপ্টেম্বর মাসের কোনো একসময় মামা আসেন চট্টগ্রাম। তল্পিতল্পা গুটিয়ে পটুয়াখালী ফিরে আসতে বাধ্য হই তার সঙ্গে। পটুয়াখালী এসে দেখি, আমার সব বন্ধু সরকারি কলেজে ভর্তি হয়ে প্রায় তিন মাস ক্লাস করে ফেলেছে। অধ্যক্ষ স্যারের পরামর্শে বড় ভাই যশোর শিক্ষা বোর্ডের অনুমতি নিয়ে আমাকে ভর্তি করিয়ে দেন পটুয়াখালী সরকারি কলেজে। শ্রেণি- ১১শ', বিজ্ঞান; রোল নম্বর- ৬৫৫। শুরু হলো আমার কলেজ জীবনের স্থিতিশীল অধ্যায়।\nজুবিলী স্কুলে পড়ার সময় মুনসেফপাড়ায় মামার বাসায় থাকতাম। ইতোমধ্যে বড় ভাই (ডা. লুৎফর রহমান) 'ডি' টাইপ কোয়ার্টারে উঠেছেন। এই কোয়ার্টার থেকে কলেজে যাতায়াত করলেও আড্ডার জন্য নিয়মিত ছুটে বেড়াতাম শহরময়। বন্ধুদের মধ্যে মুনসেফপাড়ার বাবুল, শাহীন (প্রয়াত নান্নু মিয়ার ছেলে, বর্তমানে প্রবাসী) ও আফজাল (রাজনীতিবিদ); সদর রোডের মলয়, তৌফিক, সুভাষ (প্রয়াত), মানিক (প্রয়াত) ও হাবিব (আজাদ বিড়ি); চরপাড়ার দুলাল (ডাক্তার স্বপন), মুনির (রাজনীতিবিদ), খোকা, ইউসুফ (পাঙ্গাশিয়া) ও ইসরাইল (প্রয়াত); আদালতপাড়ার মাউড়া ঝন্টু, কিবরিয়া (ডাক্তার) ও এনায়েত (সাংবাদিক); পুরান বাজারের খাটো মুকুল (প্রবাসী), খোকন (মুরাদিয়া স্টোর) ও মানিক (ডাক্তার); নবাবপাড়ার মজনু ও আযম; মুসলিমপাড়ার আজাদ (আজাদ ভবন); জলের কল সড়কের মাসুম (ডাক্তার); গার্লস স্কুল রোডের জাকির (ফারুক মঞ্জিল) ও পিন্টু; এসডিও রোডের শাহীন; ডিসি রোডের সহিদুল (প্রয়াত হাশেম স্যারের ছেলে); কালিকাপুরের আলতাফ; হেঁতালিয়ার দেলোয়ার; পিটিআই রোডের আনিচ (শান্ত নীড়); জেলা জজের ছেলে হাবীব এবং ফেরিঘাট এলাকার জাহিদের সঙ্গে অনেক স্মৃতি জড়িয়ে আছে। এ ছাড়াও খাটো বাবুল, মনা, ফারুক, সুবির, নারায়ণ, আলতাফ, আলী, মাহবুব, মুসা, এনামুল, গিয়াস, মজিবর, খলিল, বশির, শহীদুল ও আরমানের নাম বেশ মনে আছে। কলেজের উত্তর-পূর্ব সীমানায় ইন্টারমিডিয়েট হোস্টেলে থাকত এদের কয়েকজন। পাকা ভিটির ওপর টিনের বেড়া ও টিনের ছাউনিবিশিষ্ট এই হোস্টেলের বন্ধুদেরও কম জ্বালাতন করিনি। প্রগাঢ় বন্ধুত্ব ছিল আমাদের মধ্যে।\nউল্লেখ্য, পটুয়াখালী কলেজে একাদশ শ্রেণিতে বরাবরই ছাত্রদের পাশাপাশি ছাত্রীরা ভর্তি হতো। কিন্তু আমাদের ব্যাচটি ছিল ব্যতিক্রম। ১৯৭৯-৮০ শিক্ষাবর্ষে কোনো ছাত্রীকে উচ্চ মাধ্যমিকে ভর্তি করা হয়নি। পরে জেনেছি, আগের ব্যাচের কয়েকজন গুণধর (!) বড় ভাই একাধিক ছাত্রীকে উত্ত্যক্ত করলে ত্যক্ত-বিরক্ত কলেজ কর্তৃপক্ষ আমাদের সঙ্গে কোনো ছাত্রীকে ভর্তি করেনি উচ্চ মাধ্যমিকে। পরের বছর থেকে যথারীতি ছাত্রী ভর্তি শুরু হলেও কলেজ জীবনে বান্ধবীহীন থেকে গেলাম আমরা!\nএবার আসি শ্রদ্ধেয় স্যারদের প্রসঙ্গে। বিজ্ঞান বিভাগের শিক্ষক হিসেবে পেয়েছি পদার্থে মমিন স্যার, সুকুমার স্যার ও মিহির স্যার; রসায়নে রব্বানী স্যার ও জয়নুল স্যার; উদ্ভিদবিদ্যায় বুলবুল স্যার ও মান্নান স্যার এবং প্রাণিবিদ্যায় পরিমল স্যার। নৈর্বাচনিক গণিত পড়াতেন মফিজ স্যার ও ইউনুচ শরীফ স্যার। বাংলা ও ইংরেজি ক্লাস নিতেন যথাক্রমে আলী আহমেদ স্যার ও খোরশেদ আলম ফরাজী স্যার। বলা প্রয়োজন, পাঠক্রমে পিছিয়ে থাকায় ক্লাসের বাইরে মোমিন স্যারের কাছে পদার্থ, মঞ্জু স্যারের কাছে নৈর্বাচনিক গণিত ও রব স্যারের কাছে রসায়ন পড়েছি। স্যারদের কাছে আমার এই অপরিশোধ্য ঋণ আমৃত্যু মাথায় নিয়ে বেড়াব।\nপড়াশোনার বাইরে খেলাধুলার প্রতি বরাবরই আমার ঝোঁক ছিল। কলেজের হকি, ফুটবল, বাস্কেটবল, ভলিবল ও টেবিল টেনিসের নিয়মিত খেলোয়াড় ছিলাম। ক্লাস শুরুর কমপক্ষে এক ঘণ্টা আগে কমন রুমে মুনসেফপাড়ার মামুন ভাই, বন্ধু হাবীব, সুবীর ও আমি নিয়মিত টেবিল টেনিস প্র্যাকটিস করতাম। আশাতীত সাফল্যও পেয়েছি এ ক্ষেত্রে। ১৯৮১ সালে পটুয়াখালী জেলা শিশু পুরস্কার প্রতিযোগিতায় বালক (খ) বিভাগে টেবিল টেনিসে প্রথম স্থান অধিকার করে খুলনা বিভাগীয় পর্যায়ে অংশ নিই। একক টেবিল টেনিসে নকআউট পর্বে যশোর জেলার প্রতিদ্বন্দ্বীর সঙ্গে পরাজিত হয়ে বিদায় নিলেও দ্বৈত টেবিল টেনিসে শাহান (বন্ধু জাহিদের ছোট ভাই)সহ অংশ নিয়ে খুলনা বিভাগে রানার্সআপ হয়েছিলাম।\nমনে পড়ে, ক্লাসের ফাঁকে ইন্টারমিডিয়েট হোস্টেলে বন্ধুদের সঙ্গে প্রায় নিয়মিত ক্যারম খেলতাম। কলেজ শেষে প্রাইভেট পড়ে বাসায় আসার পর পিডিএসএ মাঠে হকি খেলতাম। প্রয়াত খোকনদা, আলম ভাই, মামুন ভাই, জামালদা, প্রয়াত সবুজ ভাই, বন্ধু বাবুল ও প্রয়াত রব্বানীও মাঝেমধ্যে আমাদের সঙ্গে যোগ দিত। স্কুলে পড়লেও আমার ভাগ্নে বাপ্পীও হকি খেলায় অংশ নিত আমাদের সঙ্গে। বলা বাহুল্য, পটুয়াখালী কলেজ দল আমাদের সময়ে হকিতে খুলনা বিভাগীয় পর্যায়ে চ্যাম্পিয়ন হয়েছিল।\nবন্ধের দিনে কিংবা কলেজ ছুটিতে প্রয়াত গৌতমদা, প্রয়াত খোকনদা, সিদ্দিক ভাই, নান্টুদা ও আলমগীর ভাইয়ের সঙ্গে পিডিএসএ মাঠে ক্রিকেট খেলতাম। বন্ধু তৌফিক, ঝন্টুদা, প্রয়াত পল্টুদা, প্রয়াত সবুজ ভাই ও নিজাম ভাইয়ের সঙ্গে বাস্কেট বলও খেলতাম। ফুটবলও বাদ ছিল না। ১৯৮০ সালে বার্ষিক সাহিত্য, সংস্কৃতি ও ক্রীড়া সপ্তাহে ফুটবল খেলায় আমাদের একাদশ বিজ্ঞান দল চ্যাম্পিয়ন হয়েছিল। টিমের একজন সদস্য হিসেবে আমিও 'অভিজ্ঞানপত্র' পেয়েছিলাম, যা আজও আমার সংগ্রহে আছে।\nআমার সৌভাগ্য, কলেজ ছাত্র সংসদের উদ্যোগে বার্ষিক ক্রীড়া প্রতিযোগিতায় অংশগ্রহণের সুযোগ পেয়েছিলাম। ১৯৮০ সালের ১৩ এপ্রিল অনুষ্ঠিত এ প্রতিযোগিতার উদ্বোধন করেছিলেন জেলা প্রশাসক আনোয়ারুজ্জামান চৌধুরী। অনুষ্ঠানে সভাপতিত্ব করেন কলেজের ভারপ্রাপ্ত অধ্যক্ষ মো. শওকত আলী। আমি ছাড়াও বন্ধুদের মধ্যে স্বপন, হাবীব, মোস্তাফিজ, অহেদুল, খোকা, নেওয়াজ ও প্রয়াত ইসরাইল এ প্রতিযোগিতায় অংশ নেয়। মনে আছে, ৮০০ মিটার ও ১৬০০ মিটার দৌড় প্রতিযোগিতায় আমি যথাক্রমে দ্বিতীয় ও তৃতীয় স্থান অর্জন করি। কী যে আনন্দ! সেদিনের সেই অনুভূতি আজও অনুভব করি।\nসবশেষে পরীক্ষা প্রসঙ্গ। ১৯৮১ সালের ২১ মে তারিখে আমাদের এইচএসসি পরীক্ষা শুরু হয়। বিজ্ঞান বিভাগে আমরা ১১৬ জন পরীক্ষার্থী ছিলাম। থিওরি পরীক্ষা সম্পন্ন হয় ২০ দিনে। পরবর্তী ১০ দিন কোনো পরীক্ষা ছিল না। প্র্যাকটিক্যাল পরীক্ষার জন্য এ সময় কলেজ ল্যাবে প্র্যাকটিস করেছি। পদার্থবিজ্ঞানের মঞ্জুর স্যার, রসায়নের রব স্যার এবং জীববিজ্ঞানের ইসমাইল স্যার পরম মমতায় আমাদের হাতেকলমে শিখিয়েছেন। সর্বোচ্চ প্রস্তুতিসহ ২২-২৪ জুন ১৯৮১ তারিখে অনুষ্ঠিত প্র্যাকটিক্যাল পরীক্ষায় অংশ নিই। এক্সটার্নাল পরীক্ষক হিসেবে বরিশাল বিএম কলেজ, যশোর এমএম কলেজ ও খুলনা বিএল কলেজের স্যাররা যথাক্রমে পদার্থবিজ্ঞান, জীববিজ্ঞান ও রসায়নের প্র্যাকটিক্যাল পরীক্ষা নেন। এর মধ্য দিয়েই চূড়ান্তভাবে শেষ হয় ১৯৭৯-৮০ শিক্ষাবর্ষের এইচএসসি পরীক্ষা পর্ব। একই সঙ্গে আনুষ্ঠানিকভাবে শেষ হয় আমার কলেজ জীবন। প্রিয় এই শিক্ষাপ্রতিষ্ঠানের সঙ্গে আমার সম্পর্ক চিরদিন অবিচ্ছেদ্য থাকবে। জয়তু পটুয়াখালী কলেজ!\nপুনশ্চ :কলেজ জীবনে পড়াশোনা ও খেলাধুলার বাইরে ছাত্র রাজনীতিতেও সম্পৃক্ত ছিলাম। ১৯৭৯-৮০ শিক্ষাবর্ষে ছাত্র সংসদ নির্বাচনে ছাত্রলীগের মান্নান-তসলিম প্যানেলের পক্ষে নির্বাচনী প্রচারে অংশ নিই। বঙ্গবন্ধু হত্যার পর অনুষ্ঠিত এ নির্বাচনে জিএস ব্যতীত পুরো প্যানেলে ছাত্রলীগ জয়লাভ করে। পরের বছর অনুষ্ঠিত ছাত্র সংসদ নির্বাচনেও ছাত্রলীগ প্যানেলের সমর্থনে কাজ করি। আমার কলেজ জীবনের সর্বশেষ এই ছাত্র সংসদ নির্বাচনে রেকর্ড সৃষ্টি করে মান্নান ভাই দ্বিতীয়বারের মতো ভিপি নির্বাচিত হন। বিনম্র শ্রদ্ধা তাদের সবার প্রতি।\nলেখক: এ.এইচ.এম. হাবিবুর রহমান ভুঁইয়া জিন্না, যুগ্ম সচিব (জেলা ও দায়রা জজ), আইন, বিচার ও সংসদ বিষয়ক মন্ত্রণালয়


শিল্প ও শিল্পী » বাংলাদেশের চিত্রকলায় প্রকৃতি জয়নুল আবেদিন থেকে জাহিদ ইকবাল\nএক সময়ে এমন একটি ধারণা বেশ প্রবল ছিল যে চিত্রকলা হচ্ছে প্রকৃতি বা নিসর্গের নকল (‘আর্ট ইজ ইমিটেশন অব নেচার’)। সময়ের বিবর্তনে নকল কথাটির ব্যাখ্যা হয়েছে নানাভাবে। একেবারে হুবহু নকল বা বাস্তববাদী রূপায়ণ থেকে শুরু করে অভিব্যক্তি প্রকাশ তথা পরাবাস্তব কিংবা বিমূর্ত রূপক আঙ্গিকেও নিসর্গচিত্র নির্মাণের দৃষ্টান্ত রয়েছে। ব্রিটিশ শিল্পতাত্ত্বিক ডেভিড বেলের মতে, ‘একটি নিসর্গচিত্র কোনো একটি স্থানের প্রতিচিত্র মাত্র নয়, বরং তা শিল্পীর ব্যক্তিত্বেরও প্রতিচ্ছবি এবং শিল্পী যে যুগের মানুষ তার অঙ্কিত চিত্র সেই যুগেরও প্রতিচ্ছবি।’ একাদশ শতাব্দীর চীনা শিল্পী কু’ও সি’র কাছে নিসর্গচিত্র আরো বেশি নিগূঢ় অর্থবহ। তিনি লিখেছেন, ‘একজন শিল্পীর উচিত নিসর্গের সঙ্গে নিজেকে একাত্ম করে ফেলার চেষ্টা করা এবং যতক্ষণ পর্যন্ত প্রকৃতির মূল তাৎপর্য পরিষ্কারভাবে বোঝা না যায় ততক্ষণ পর্যন্ত প্রকৃতিকে নিরীক্ষণ করা।’ অর্থাৎ নিসর্গকে আপন অভিজ্ঞতায় ধারণ না করে শিল্পীর নিসর্গচিত্র অাঁকা উচিত নয়। অনেকটা এ-ধরনের অভিজ্ঞতাভিত্তিক বা ‘এক্সপেরিয়েনশিয়াল’ শিল্প সৃজন দর্শনে বিশ্বাসী ছিলেন শিল্পাচার্য জয়নুল আবেদিনও। নদী নিসর্গ অাঁকার আগে তিনি দীর্ঘ সময় নদীবক্ষে নৌকা ভ্রমণের উদ্যোগ নিতেন। এমনও ঘটনার কথা তাঁর ছাত্রদের মুখে শোনা যায় যে, তিনি ছবি আঁকার উদ্দেশ্যে সারাদিন নৌকায় করে নদীতে বেড়ালেন কিন্তু শেষ পর্যন্ত সেদিন হয়তো তাঁর ছবিই অাঁকা হলো না, নদীর অভিজ্ঞতা পরিপূর্ণ হয়নি, তাঁর এমন মনে হওয়ার কারণে।\nবিষয় বিবেচনায় ঐতিহ্যগতভাবেই মানুষ ও প্রকৃতি শিল্পীদের কাছে প্রাধান্য পেয়েছে। বাংলাদেশের আধুনিক চিত্রকলার ক্ষেত্রেও এরকম সাধারণ মন্তব্য করাই যায়। বিষয় হিসেবে কখনো মানুষ কিংবা প্রকৃতি আলাদা সত্তায় উপস্থিত, আবার অনেক সময় দুটো বিষয় একাকার হয়েছে। তাছাড়া উপস্থাপনার আঙ্গিক বা ঢঙে বৈচিত্র্য তো থাকেই। একেবারে সরাসরি প্রতিনিধিত্বশীল চিত্ররীতি বা বাস্তববাদী রীতি থেকে শুরু করে রূপবাদী ও প্রকাশবাদী শৈলী কিংবা আধা-বিমূর্ত ও পূর্ণ বিমূর্ত শৈলী কিংবা উত্তর-আধুনিক ইত্যাদি নানা শৈলীতেই বিষয় উপস্থাপিত হতে পারে। চিত্ররীতি পরম্পরা ঐতিহাসিকভাবে যেমন বিবর্তিত হয়েছে, আবার দেখা গেছে, পুরনো রীতি বা শৈলী পরবর্তীকালে সমাদৃত হয়েছে, হয়তো তাতে কিছু নতুনত্ব এনেই। মাধ্যম ব্যবহার এবং উপস্থাপনার কলাকৌশলও পরিবর্তিত হতে দেখা গেছে। বিষয় হিসেবে প্রকৃতি বা নিসর্গ পুরনো হলেও অত্যন্ত আধুনিক ও সমকালীন শিল্পীদের মধ্যেও এর অব্যাহত পক্ষপাত আমাদের দৃষ্টি আকর্ষণ করে।\nবাংলাদেশের শিল্পীদের মধ্যে প্রকৃতিনির্ভর শিল্পী হিসেবে এদেশের আধুনিক চিত্রকলার প্রতিষ্ঠাতা ব্যক্তিত্ব শিল্পাচার্য জয়নুল আবেদিনের নামই সর্বাগ্রে স্মরণীয়। জয়নুল মূলত প্রকৃতি ও মানুষের শিল্পী। মানুষের ছবি অাঁকতে গিয়ে যেমন তিনি ব্যক্তিবিশেষের প্রতিকৃতি অাঁকায় নিরুৎসাহী, বরং বাঙালি ব্যক্তিসত্তা, মানুষের জীবন ও সংগ্রাম আঁকায় আত্মনিবেদিত ছিলেন, প্রাকৃতিক দৃশ্য অঙ্কনেও তিনি বাংলাদেশের প্রকৃতির মৌলিক দিক তুলে ধরতেই অধিক উৎসাহী ছিলেন। এই মৌলিকত্ব খুঁজতে গিয়ে তিনি হয়তো কিছু কিছু বাস্তববাদী প্রতিনিধিত্বমূলক নিসর্গচিত্র এঁকেছেন, কিন্তু তাঁর মূল লক্ষ্য ছিল প্রকৃতির মেজাজকে ধরতে চেষ্টা করা। তাঁর শিক্ষানবিশিকালে তিনি পশ্চিম বাংলার দুমকা অঞ্চলে সাঁওতাল পল্লী এঁকেছেন জলরং ও তেলরঙে, ময়মনসিংহ, বিশেষত ব্রহ্মপুত্র নদের প্রতিবেশ এঁকেছেন কালি, কলম আর জলরঙে। এইসব চিত্রে ইউরোপীয় শিল্পীদের মতো বাস্তববাদী আঙ্গিকই মুখ্য। কিন্তু তাঁর ‘খেয়াপারে’ (১৯৫১), ‘নদী পারাপার’ (চিত্র ১৪) অথবা ‘কালবৈশাখী’ (১৯৫১) এইসব চিত্রে প্রকৃতির প্রতিকৃতি অঙ্কনের চেয়ে প্রকৃতির অন্তর্নিহিত রূপটাকেই ধরা হয়েছে বেশি এবং অত্যন্ত সার্থকভাবে প্রাচ্য শিল্পীর যথার্থ মানসিকতা নিয়ে। তাঁর ‘কালবৈশাখী’ (১৯৫১) ছবিটি এক অসাধারণ চিত্র। অত্যন্ত ন্যূনতম হালকা রং ও অসম্ভব শক্তিশালী তুলির টানে কালবৈশাখীর আকস্মিকতা ফুটিয়ে তুলেছেন, দুজন মানুষ কীভাবে ঝড়ের মুখে আত্মরক্ষা করে এগিয়ে যাওয়ার চেষ্টা চালাচ্ছেন তা দেখিয়েছেন। চিত্রপটে মানুষের উপস্থিতি ঝড়ের তীব্রতা বোঝাতে সাহায্য করেছে। পুরো কম্পোজিশনটিই অসামান্য। জয়নুল অসংখ্য প্রকৃতিবিষয়ক ছবি এঁকেছেন, তাতে নদী দৃশ্য প্রাধান্য পেয়েছে, নদীতে অবশ্যই নৌকার উপস্থিতি ছিল, গুণটানার দৃশ্যও নদীভিত্তিক। পার্বত্য চট্টগ্রামের পাহাড়ি প্রকৃতি জয়নুলের তুলিতে বিশেষভাবে আকর্ষণীয় হয়ে উঠেছে। তবে শুধু প্রকৃতির শান্ত মেজাজই তাঁর তুলিতে ধরা দেয় নাই। পাশাপাশি প্রকৃতির রুদ্রমূর্তি জয়নুলকে প্রচন্ডভাবে আলোড়িত করেছে। ১৯৭০ সনের উপকূলীয় সাইক্লোন ও সামুদ্রিক জলোচ্ছ্বাস প্রায় পাঁচ লক্ষ বাঙালির প্রাণ সংহার করেছে। শিল্পাচার্য তাৎক্ষণিকভাবে ছুটে গিয়েছিলেন দুর্গত এলাকায়। ফিরে এসে একাগ্র নিবিষ্টতায় সৃষ্টি করলেন এক অবিস্মরণীয় দীর্ঘচিত্রালেখ্য ‘মনপুরা ’৭০’। তিরিশ ফুট দৈর্ঘ্যের সাদাকালো চিত্রটি ঝড় ও জলোচ্ছ্বাসের ধ্বংসলীলার করুণ দৃশ্য তুলে ধরেছে। জয়নুলের ১৯৪৩-এর দুর্ভিক্ষ চিত্রমালার সঙ্গে আঙ্গিকগত মিল আছে মনপুরা ’৭০-এর। এই রকম মানবিক বিপর্যয়ের হৃদয়বিদারক চিত্র প্রথমটি মানবসৃষ্ট, পরেরটি প্রকৃতিসৃষ্ট।\nজয়নুল আবেদিন শুধু প্রকৃতিকে চিত্রিত করেননি, প্রকৃতি থেকে তিনি তাঁর নন্দনতত্ত্বের মৌলিকত্বও গ্রহণ করেছেন। বাংলার নদী থেকে শিখেছেন সবেগ, সতেজ, রঙিন রেখার ব্যবহার এবং বাংলার পানি, আকাশ আর বৃষ্টি থেকে নিয়েছেন স্বচ্ছ, সজীব রং। জয়নুল সমতলের নদী নিসর্গ যেমন এঁকেছেন, তেমনি এঁকেছেন পাহাড়ি এলাকার নিসর্গদৃশ্য।\nবাংলাদেশের অপর এক মহান শিল্পী কামরুল হাসানও মূলত প্রকৃতি ও মানুষের শিল্পী। বাংলাদেশের নদী, ফসলের মাঠ এবং মেঘময় আকাশ ইত্যাদি নিসর্গদৃশ্য তাঁর চিত্রকলায় যথার্থ মেজাজে প্রতিফলিত হয়েছে। কামরুলের নিসর্গদৃশ্য জলরঙে অাঁকা, জলরঙের স্বচ্ছ চরিত্রই এইসব চিত্রের জন্য উপযুক্ত এবং তাঁর ছবির আঙ্গিক এদেশের নিসর্গের মতোই জটিলতাহীন। তিনি ’৭০ সনের ঘূর্ণিঝড় নিয়ে ছবি এঁকেছেন। সমবাস্তববাদী আঙ্গিকে তিনি নিসর্গচিত্র এঁকেছেন, যদিও একই সময়ে মানববিষয়ক ও সামাজিক বাস্তবনির্ভর ছবিতে তিনি ফর্ম নিয়ে অনেক পরীক্ষা-নিরীক্ষা করেছেন, ফর্ম ভেঙেছেন।\nবাংলাদেশের প্রবীণ শিল্পীদের মধ্যে যিনি মূলতই একজন প্রকৃতিনির্ভর শিল্পী, তিনি সফিউদ্দীন আহমেদ। প্রথম পর্বে তিনি প্রাকৃতিক দৃশ্যের একজন বিশ্বস্ত শিল্পী ছিলেন। পশ্চিম বাংলার সাঁওতাল পরগনার বনের দৃশ্য অথবা গ্রামের দৃশ্য, গ্রামবাংলার ধান মাড়াইয়ের দৃশ্য ইত্যাদি তাঁর হাতে স্থায়িত্ব লাভ করেছে। পরবর্তীকালে সফিউদ্দীন নিসর্গকে ব্যবহার করেছেন নান্দনিক উৎকর্ষ সাধনের জন্য। বাংলাদেশের নদী, মাছ ধরার জাল, নদীতে নৌকো, প্রকৃতির গাছ, গাছের পাতা, এইসবই তিনি ব্যবহার করেছেন চিত্রকলার রেখা, রং, ভূমির আকৃতি এবং ফর্ম সহজীকরণের কাজে। সম্ভবত একথা অতিরঞ্জন হবে না যে, বাংলাদেশের নিসর্গ থেকে চিত্রকলার নান্দনিক বৈশিষ্ট্য গ্রহণ করতে পেরেছেন সফিউদ্দীন আহমেদই সবচেয়ে বেশি। জয়নুল আবেদিন বাংলাদেশের নিসর্গকে দূরপ্রাচ্য দেশীয় ক্লাসিক্যাল রীতিতে সার্থকতামন্ডিত করেছেন আর সফিউদ্দীন সে-কাজটি করেছেন আধুনিক পাশ্চাত্য সমবিমূর্ত জ্যামিতিক পদ্ধতিতে। সফিউদ্দীন আহমদ ’৫৫-র বন্যার বাস্তবতা খুব চমৎকারভাবে শিল্পিত করেছেন তাঁর বিভিন্ন গ্রাফির প্রিন্ট মাধ্যমে। তাঁর ছবিতে বন্যার কোনো রুদ্ররূপ নয়, বরং তার একটি বিস্তীর্ণ পরিসরের শান্ত সমাহিত বৈশিষ্ট্যই ফুটে উঠেছে। জয়নুল ও সফিউদ্দীন উভয়ের নিসর্গনির্ভর কাজই এদেশের নিসর্গচিত্র তথা চিত্রকলার নান্দনিক উৎকর্ষের জন্য স্মরণীয়।\nআনোয়ারুল হক খুব বেশি এঁকেছেন এমন বলা না গেলেও, তিনিও যে মূলত একজন নিসর্গনির্ভর শিল্পী ছিলেন, একথা মানতে হবে। সবুজ গাছে ঢাকা পাহাড়, শান্ত সমুদ্রসৈকত অথবা নদী যেমন এঁকেছেন অনেকটা রূপবাদীরীতিতে, তেমনি অশান্ত কালবৈশাখীর ছবি এঁকেছেন মূলত প্রকাশবাদী আঙ্গিকে। তাঁর একটি অনবদ্য কাজ জলরঙের ‘নিসর্গ’, পাহাড়ের ওপর থেকে দেখা বৃক্ষশোভা, সমুদ্রতট ও আকাশ।\nচল্লিশের দশকের শিল্পীদের মধ্যে এস এম সুলতানও প্রকৃতি ও মানুষের শিল্পী। প্রাথমিক পর্বে তিনি মূলতই নিসর্গশিল্পী। সুলতান নিসর্গকে দেখেন খুব কাছ থেকে। তাই জয়নুল, সফিউদ্দীন বা কামরুলের মতো সামান্যীকরণের পরিবর্তে তাঁর ছবিতে গাছপালার খুব বিস্তারিত ও জটিল বর্ণনা দেখা যায়। তাঁর ছবিতে বাংলাদেশের গ্রামের দৃশ্য, বিশেষত যশোর অঞ্চলের তাল, নারিকেল, খেজুর, কলা, আম প্রভৃতি গাছ, পুরনো বদ্বীপ এলাকার বৈশিষ্ট্যপূর্ণ ছোট ছোট নদী, ডোবা, জলাশয় প্রভৃতি ধরা পড়েছে। নিসর্গ অঙ্কনে তাঁর দৃষ্টিভঙ্গি কখনো ইউরোপীয় ইমপ্রেশনিস্ট ধারায় (ভ্যান গগের স্টাইল মনে করায়), কখনো বা ইচ্ছাকৃত নাইভ প্রকৃতির ঘটনা ও কাহিনির বর্ণনায় অতিরঞ্জনও দেখা যায়। তাঁর মাধ্যম মূলত তেলরং। সুলতানের দৃষ্টিতে গ্রামবাংলার বিভিন্ন ধরনের দৈনন্দিন কর্মকান্ডের আদর্শায়িত পরিচয় পাওয়া যায়। তবে আপাতবাস্তবতার পরেও থাকে এরই মাধ্যমে উপস্থাপিত প্রতীকী তাৎপর্য। তাঁর ছবিতে অবশ্য কর্মব্যস্ত, উৎপাদনশীল নর-নারীর অবয়বই মুখ্য গুরুত্ব পায়, নিসর্গ সেখানে পশ্চাদভূমি মাত্র।\nবাংলাদেশের চিত্রকলায় দ্বিতীয় প্রজন্মের শিল্পী হিসেবে পরিচিত ঢাকা চারুকলা কলেজের প্রথম দিকের ছাত্ররা যাঁরা পঞ্চাশের দশকেই শিল্পী হিসেবে আত্মপ্রকাশ করেন, তাঁদের অনেকেই বাংলাদেশের প্রকৃতির স্মরণীয় চিত্র অঙ্কন করেছেন। প্রথমদিকে তাঁদের অঙ্কনপদ্ধতি বাস্তববাদী হলেও পববর্তীকালে তাঁদের কাজে প্রকৃতি বা নিসর্গ রূপ পেয়েছে ইমপ্রেশনিস্ট ধারায়, অথবা আধা-বিমূর্ত পাশ্চাত্য জ্যামিতিকতায়, কিউবিস্ট ধারায় অথবা আধা-বিমূর্ত এক্সপ্রেশনিস্ট ধারায় এবং সবশেষে পরাবাস্তববাদী পদ্ধতিতে।\nমোহাম্মদ কিবরিয়া, হামিদুর রাহমান, আমিনুল ইসলাম, আবদুর রাজ্জাক, রশিদ চৌধুরী, কাইয়ুম চৌধুরী, মুর্তজা বশীর, মুবিনুল আজিম, সৈয়দ জাহাঙ্গীর, দেবদাস চক্রবর্তী, নিতুন কুন্ডু, শাহতাব প্রমুখ শিল্পী পঞ্চাশ ও ষাটের দশকে নিসর্গের গুরুত্বপূর্ণ চিত্র এঁকেছেন।\nপঞ্চাশের দশকের শিল্পী আমিনুল ইসলাম ও হামিদুর রাহমান নিসর্গদৃশ্যকে ক্রমান্বয়ে আধা-বিমূর্ত এবং বিশেষত জ্যামিতিক সহজ ফর্মে রূপান্তরিত করেছেন। দুজনের মধ্যে হামিদুর রাহমানই অধিকতর প্রকৃতিনির্ভর শিল্পী ছিলেন। বাংলাদেশে প্রকৃতির অন্যতম ভয়াল রূপ, বন্যা, তাঁর একটি উল্লেখযোগ্য বিষয়। সর্বগ্রাসী প্লাবনে গ্রামীণ মানুষের, বিশেষ করে নারীর অসহায়ত্ব মর্মস্পর্শী আবেদন পেয়েছে তাঁর একাধিক কাজে। বাংলার নদীও সহজ প্রতীকী রূপ পেয়েছে হামিদের কাজে। মোহাম্মদ কিবরিয়া প্রথম দিকে মানুষ ও প্রকৃতিনির্ভর আধা-বিমূর্ত পরাবাস্তববাদী শিল্পী হলেও পরবর্তীকালে পরিপূর্ণ বিমূর্ত শিল্পী হিসেবেই খ্যাতি পেয়েছেন, তবে তাঁর বিমূর্ত ছবির রং ও টেকচারের উৎস বা প্রেরণা যে অনেকটাই এদেশের মাটি, জল ও আকাশ, একথা মানতে হবে।\nআবদুর রাজ্জাক মূলত একজন নিসর্গনির্ভর শিল্পী। তাঁর ৫৮ বছরের শিল্পীজীবনে নিসর্গের প্রতি আগ্রহ ঐকান্তিক ছিল, এমনটাই প্রমাণিত হয়েছে। প্রথম পর্যায়ে বাস্তববাদী, পরে প্রকাশবাদী, এমনকি বিমূর্ত শৈলীতে উপস্থাপন করেছেন তাঁর প্রকৃতিনির্ভর চিত্রকলা। শেষের দিকে, যখন তেলরঙের কাজে তিনি একেবারে প্রকাশবাদী বিমূর্ত ধারার শিল্পী, তখন একই সঙ্গে তিনি জলরঙে নিসর্গদৃশ্য অাঁকায় রূপান্তরবাদী শিল্পী। তাঁর অাঁকা অসংখ্য নদী-দৃশ্য, কিংবা সুন্দরবন চিত্রকলা এ ধারার অনবদ্য কাজ। বিমূর্ত প্রকাশবাদী ধারায় তিনি রং ফরমের নিরীক্ষা করতেন, আশপাশের উদ্ভিদজগৎ কিংবা পরিবর্তশীল আকাশ ছিল তাঁর প্রিয় প্রেরণা।\nষাটের দশকের শিল্পীদের অনেককেই নিসর্গনির্ভর শিল্পী হিসেবে চিহ্নিত করা যায়। এঁদের মধ্যে সমরজিৎ রায় চৌধুরী, হাশেম খান, রফিকুন নবী, হামিদুজ্জামান খান, বীরেন সোম প্রমুখ উল্লেখযোগ্যভাবে প্রকৃতিনির্ভর। হাশেম খানকেই সম্ভবত অধিকতর প্রকৃতিনির্ভর শিল্পী বলা যায়। তাঁর ঋতুভিত্তিক চিত্রকলার কথা প্রসঙ্গত স্মরণীয়। অবশ্য নিসর্গ উপস্থাপনায় তিনি বহুলাংশে বিমূর্ত, মূলত বর্ণ-প্রতীক ও পাখি-প্রতীক ব্যবহারের মাধ্যমে তিনি বাংলাদেশের প্রকৃতি-বৈশিষ্ট্য তুলে ধরতে প্রয়াসী। অন্যদিকে রফিকুন নবী যখন সুন্দরবন বা নদী-নিসর্গ অাঁকেন, তা প্রধানত রূপান্তরবাদী শিল্পরীতি থেকেই। রফিকুন নবী সম্প্রতি নদী, সমুদ্রসৈকত, বৃষ্টি ইত্যাদি প্রাকৃতিক বিষয় নিয়ে অসাধারণ শিল্পকর্ম সৃজন করেছেন। খ্যাতিমান প্রবাসী শিল্পী মনিরুল ইসলাম কিংবা কাজী গিয়াসউদ্দিনের কাজে বাংলাদেশের নিসর্গের নির্যাস অনুভব করা যায়, তুলনামূলকভাবে মনিরুলের কাজে প্রকৃতির প্রতিনিধিত্বও। গিয়াসের সম্পূর্ণ বিমূর্ত ধারার অনেক কাজই ‘বৃষ্টি’ অনুপ্রাণিত। একই প্রজন্মের শিল্পীদের মধ্যে মাহমুদুল হক অন্যতম বিমূর্ত ধারার শিল্পী, এবং মোহাম্মদ কিবরিয়ার মতো তাঁর কাজেও বাংলাদেশের প্রাকৃতিক রং বা সামগ্রিক প্রতিবেশের আস্বাদ পাওয়া যায়, সরাসরি কোনো প্রতিনিধিত্ব নয়। একই ধরনের প্রকৃতিনির্ভরতা দেখি আমরা অপেক্ষাকৃত নবীন আধুনিক শিল্পী রোকেয়া সুলতানার কাজে। তাঁর কাজে মাটি, জল ও আকাশ শীর্ষক চিত্রকলা এরকম ধারণাই দেয়। তার অতি সাম্প্রতিক চিত্রমালা ‘ফাতা মরগানা’ বা সান্ধ্যকালীন মরীচিকার অসাধারণ প্রাকৃতিক বাস্তবতা উৎসারিত, তবে তার সৃষ্ট চিত্রকলা অনেকটাই বিমূর্ত এবং তাতে নিসর্গ অনুভূতিই প্রধান।\nসমসাময়িক শিল্পীদের অন্যতম শক্তিশালী শিল্পী বর্তমানে চট্টগ্রাম নিবাসী মনসুর-উল করিম নিসর্গ ও মানুষ এ দুটোর অসাধারণ সমন্বয় ঘটিয়েছেন তাঁর কাজে। তাঁর দৃষ্টিতে প্রকৃতি, ক্ষেতের ফসল এবং উৎপাদনশীল পরিশ্রমী কৃষক যেন একাকার হয়ে যায়। প্রতীকী রীতি ও মিতাচারী রং ও রেখায় তিনি তাঁর উদ্দেশ্য সাধন করেন। বিষয় বিবেচনায় অনেকটাই এস এম সুলতানের কাছাকাছি, আঙ্গিকে যথেষ্ট ভিন্ন। মনসুর-উল করিমের চট্টগ্রাম বিশ্ববিদ্যালয়ের সহকর্মী মিজানুর রহিমের সাম্প্রতিক ঝোঁক নিসর্গবিষয়ক, তিনি মূলত রূপবাদী আঙ্গিকে সাবলীল জলরং করেন।\nজামাল আহমেদ ও শামসুদ্দোহাকে অবশ্যই নিসর্গনির্ভর গুরুত্বপূর্ণ শিল্পী হিসেবে চিহ্নিত করা যায়। নিয়মিতই তাঁরা প্রকৃতির বিভিন্ন উপাদান নিয়ে কাজ করেন, জামাল এক ধরনের বাস্তববাদী রীতিতে, শামসুদ্দোহা অনেকটাই পরাবাস্তব বা অতি-বাস্তব। আরো অনেক প্রতিভাবান শিল্পী আছেন, যাঁরা নিয়মিত না হলেও বিশেষ আয়োজনে নিসর্গভিত্তিক ছবি অাঁকেন। চিত্রক গ্যালারি আয়োজিত ২০০৩ সালের ‘সুন্দরবন’ প্রদর্শনী (মে, ২০০৩) এরকম একটি ব্যবস্থা। এতে আবদুর রাজ্জাক, জামাল আহমেদ, শামসুদ্দোহা, শেখ আফজালের কাজ যেমন ছিল তেমনি ছিল বুলবন ওসমান, রফিকুন নবী, রেজাউন্নবী, নিসার হোসেন, মনিরুজ্জামান, আহমেদ নাজির, জহিরুদ্দিনের অাঁকা সুন্দরবনের ছবি। এ ধরনের আরেকটি আয়োজন ছিল বেশ কয়েকজন মহিলা শিল্পীর খাগড়াছড়ি অভিযান। প্রসঙ্গত উল্লেখ করা যায়, পঞ্চাশ ও ষাটের দশকে শিল্পাচার্য জয়নুল আবেদিন ও সৈয়দ জাহাঙ্গীরের অাঁকা পার্বত্য চট্টগ্রামের নিসর্গ চিত্রাবলির কথা। সাম্প্রতিককালে নবীন শিল্পী কনক চাঁপা চাকমার পাহাড়ি প্রকৃতি ও মানুষের ওপর অাঁকা ছবির কথাও উল্লেখ্য।\nনাসরীন বেগম এদেশের অন্যতম প্রতিভাবান নবীন শিল্পী, তাঁর কাজে প্রকৃতির কিছু বিশেষ রূপ, যেমন বন্যা, জলাবদ্ধতা ইত্যাদি চমৎকার প্রতিফলন পেয়েছে আধা-বিমূর্ত আঙ্গিকে। ফরিদা জামানের হাতে নদী এসেছে নৌকা, মাছ আর জেলের সঙ্গে। বহু ক্ষুদ্র জলাশয়ও তাঁর হাতে চমৎকার প্রতীকী রূপ পেয়েছে। জলাশয় ও জলময়তা ফরিদার কাছে এক ধরনের মনস্তাত্ত্বিক শান্তির আধার। লায়লা শার্মিন নিসর্গ, বিশেষত নদী দৃশ্য (এবং নৌকা) উপস্থাপন করেন আকর্ষণীয় সংক্ষিপ্ত প্রতীকী শৈলীতে। এই ধারায় তিনি অত্যন্ত আন্তরিকভাবে নিবেদিত। কে এম এ কাইয়ুম প্রকৃতির সূক্ষ্ম দিক নিয়ে পরাবাস্তববাদী রীতিতে চমৎকার কাজ করেছেন।\nঅতি নবীন শিল্পীদের কাছে প্রকৃতি বা নিসর্গ খুব একটা অনুপ্রেরণার বিষয় বলে মনে হয় না। অবশ্য কিছু ব্যতিক্রম চোখে পড়ে। অতিসাম্প্রতিক দ্বিবার্ষিক (১৫তম, ২০১২) এশীয় চারুকলা প্রদর্শনীতে সৈয়দ জাহিদ ইকবালের (জ. ১৯৭২) ‘ইমেজ অব নেচার’ ১ ও ২, নিসর্গভিত্তিক বিমূর্ত চিত্র মূলত কিবরিয়া ধর্মীয়, এস রফি (জ. ১৯৭৬) অথবা নবীনতর সঞ্জীব কুমার দাসের (জ. ১৯৭৯) কাজ নিসর্গভিত্তিক পরাবাস্তববাদী।\nবাংলাদেশের আধুনিক চিত্রকলার ছয় দশকের বা তারও কিছু বেশি সময়ের অর্জনের বিষয়গত দিক থেকে বিবেচনা করলে দেখা যায় প্রকৃতিনির্ভরতা এর এক বিশিষ্ট চরিত্র। এদেশের আকাশ, মেঘ, বৃষ্টি, মাঠ, পাহাড়, বন-বনানী, খাল-বিল, নদী, নদীর চর, সমুদ্রসৈকত, ক্ষুদ্র জলাশয়, উদ্ভিদজগৎ সবকিছুই অনুপ্রাণিত করেছে এদেশের শিল্পীদের। একইসঙ্গে প্রাকৃতিক দুর্যোগ, যেমন বন্যা, ঘূর্ণিঝড়, জলোচ্ছ্বাস ইত্যাদি শিল্পীদের উদ্বিগ্ন করেছে, তাঁদের শিল্পকর্মে সেসব অনুভূতির প্রকাশ এসেছে।\nজয়নুল আবেদিন থেকে শুরু করে মনসুর-উল করিম, জামাল আহমেদ, নাসরিন বেগম বা অতি নবীন জাহিদ ইকবাল পর্যন্ত বহু শিল্পী নিসর্গনির্ভর ছবি এঁকেছেন। অঙ্কনরীতি বা শৈলীতে তাঁরা ক্রমান্বয়ে বাস্তববাদী থেকে সমবিমূর্ত বা পরাবাস্তববাদী হয়েছেন। কেউ কেউ রীতিমতো অভিজ্ঞতাবাদী ভূমিকাও নিয়েছেন, সৈকতের মাটিতে নিজেরাই গড়াগড়ি করেছেন, কাদা মাখিয়ে জীবন্ত ভাস্কর্য হতে চেয়েছেন। প্রকৃতিকে ভালোভাবে বুঝতে হলে প্রকৃতির সঙ্গে একাকার হয়ে যেতে হবে, শিল্পাচার্যের এরকম দর্শনই গ্রহণ করতে চেয়েছেন অনেকে। সফিউদ্দীন আহমেদ, কাইয়ুম চৌধুরী, আবদুর রাজ্জাক, মনিরুল ইসলাম, হাশেম খান, কাজী গিয়াস, রোকেয়া সুলতানা প্রমুখ নিসর্গের মৌলিক উপাদানসমূহ ব্যবহার করেছেন তাঁদের সমবিমূর্ত কিংবা প্রতীকী ব্যাকরণে।\nশিল্পচেতনার অন্যতম প্রধান উৎস প্রকৃতি – একথা প্রমাণিত হয় বাংলাদেশের আধুনিক চিত্রকলা থেকে।


কাশ্মীরি পড়ুয়াদের মুখোমুখি হলেন যোগী আদিত্যনাথ, তারপর কী ঘটল জানেন কি? | Puber Kalom\nকাশ্মীরি পড়ুয়াদের মুখোমুখি হলেন যোগী আদিত্যনাথ, তারপর কী ঘটল জানেন কি?\nকাশ্মীরের একদল পড়ুয়ার মুখোমুখি হলেন উত্তরপ্রদেশের মুখ্যমন্ত্রী যোগী আদিত্যনাথ। কাশ্মীরের উন্নয়ন খুব দ্রুত করা হবে বলে– আশ্বাস দিলেন পড়ুয়াদের। পাশাপাশি জানতে চান তাদের পরামর্শও।\nজম্মু-কাশ্মীর থেকে ৩৭০ ধারা বাতিলের পর কেটে গেছে প্রায় ৫৪দিন। ধারা বাতিলের পর থেকেই উত্তেজনা উপত্যকায়। ক্ষোভের মুখে আলিগড় মুসলিম বিশ্ববিদ্যালয়ের বেশ কিছু কাশ্মীরি পড়ুয়ার সঙ্গে কথা বললেন যোগী। এরপর তিনি মুখোমুখি হয়েছিলেন সাংবাদিকদের। মুখ্যমন্ত্রী বলেন– ‘আমরা গণতান্ত্রিক সমাজে বাস করি। এখানে কথোপকথন গুরুত্বপূর্ণ মাধ্যম হতে পারে। এই দৃষ্টিভঙ্গীর কথা মাথায় রেখে আমাদের এগোতে হবে। পাশাপাশি আমাদের বুঝতে হবে গণতন্ত্রের আসল মানে কী? উন্নয়ন আমাদের জীবনে সমৃদ্ধি নিয়ে আসতে পারে। কীভাবে আমরা সেই উন্নয়নের অংশ হতে পারি? সাধারণ মানুষকে মৌলিক সুবিধা ও কর্মসংস্থানের আশ্বাস দিলেই সেটা সম্ভব’।\nপড়ুয়াদের কাছে জানতে চান জম্মু-কাশ্মীর থেকে ৩৭০ ধারা প্রত্যাহার প্রসঙ্গেও। জানতে চান তা নিয়ে পড়ুয়াদের মতামত। মুখ্যমন্ত্রী তাদের আশ্বাস দেন– ‘উত্তরপ্রদেশে তাঁরা সুরক্ষিত এবং সব ধরণের সুবিধাই পড়ুয়ারা পাবেন। আপনাদের সুরক্ষা ও উন্নত সুযোগ সুবিধা দেওয়া আমাদের কাজ। রাজ্যে শিক্ষার উপযুক্ত পরিবেশ রয়েছে। তাই যে কারণে এই রাজ্যে এসেছেন তা ঠিক ভাবে করুণ’।\nতবে ৩৭০ ধারা প্রসঙ্গে পড়ুয়াদের সঙ্গে ঠিক কী কথা বলেন– তা অবশ্য খোলসা করেননি মুখ্যমন্ত্রী। সাংবাদিকদের প্রশ্নের উত্তরে শুধু মুখ্যমন্ত্রী বলেন– এটা পড়ুয়া ও তাঁর মধ্যে গোপনীয় কথা। পাশাপাশি তিনি বলেন– ‘পড়ুয়াদের আমি বলেছি নিজেদের সমস্যা খোলাখুলি ভাবে বলুন। রাজ্য সরকার আপনাদের সাহায্য করবে।


আনন্দ নেই -“আনন্দ বাজারে” | Barcik News Portal\nআনন্দ বাজারে আর আনন্দ নেই। আছে শুধু স্মৃতি। মানিকগঞ্জের ঘিওর উপজেলার ঐতিহ্যবাহী বানিয়াজুরী এলাকার প্রাচীন জমিদারদের সৃষ্টি করা এই বাজারটিতে একসময় মণকে মণ দুধের বেচাকেনা হতো, খেঁজুর গুড়ের মৌ মৌ গন্ধে ছেয়ে যেতো পুরো বাজার আর মাছে মাছে ভরপুর ছিল বাজারের অর্ধেকটা অংশজুড়েই। তবে কালের আবর্তে এই বাজারের সবকিছুই এখন শুধুমাত্র ইতিহাসের পাতায় খুঁজে পাওয়া যাবে; বাস্তবে এগুলো এখন প্রায়ই দৃষ্টিগোচরের বাইরে চলে গেছে! জমজমাট বাজারটিতে এখন বিকিকিনি নেই বললেই চলে।\nএলাকার বয়োবৃদ্ধরা জানান, ভারতবর্ষে সকলের মুখে মুখে পরিচিত ছিল এ বাজারের পরিচিতি। বাংলা ১২৮০ সনে তৎকালীন জমিদার পুত্র আনন্দ মোহনের নামে বাজারের নামকরণ করা হয় “আনন্দ বাজার”। প্রায় চার যুগ আগেও জাঁকজমকপূর্ণ রথযাত্রা অনুষ্ঠিত হতো এই আনন্দ বাজারে। ১৫ দিন ব্যাপী বসতো মেলা। মেলায় থাকতো গ্রামীণ সংষ্কৃতির নানা অনুষ্ঠান, সার্কাস, পুতুল নাচ, বায়োস্কোপ।\nসরজমিন দেখা গেছে, বাজারের সবকিছু হারিয়ে গেলেও এখনও স্মৃতি হিসেবে রয়েছে শতবর্ষী দুটো বৃক্ষ। যা কিনা থুবড়ে পড়া পুরো বাজারটিকে রৌদ্রের তীব্র দহন থেকে আড়াল করে ছায়া দিয়ে রেখেছে আজও। বর্তমানে বাজারের বিকিকিনি নেই বললেই চলে। দুধের দুয়ারী হাতে আশেপাশের ৮/১০ গ্রামের মানুষজন এ বাজারে আসাটাই ভুলে গেছে।\nএই বাজারের প্রবীণ ব্যবসায়ী মো. আবুল হোসেন বাজার সম্পর্কে বলেন, “একসময় এই বাজারের নামডাক ছিল জেলাজুড়ে। একসময় শত শত মণ দুধ, খেঁজুর গুড়, মাছ এবং মাছের মেলা বসতো বাজারজুড়ে। কিন্তু এখন বাজারটি মরে গেছে।” অন্যদিকে সুশান্ত কর্মকার জানান, বানিয়াজুরী আনন্দ বাজারে একসময় মানিকগঞ্জের ঐতিহ্যবাহী রথ, ঢোল পূজা, শিবযাত্রা অনুষ্ঠিত হতো। কিন্তু এখন সেই রথ আগের মতো জমজমাট হয় না। এলাকার শেখ শহীদ আহম্মেদ লাভলু বলেন, “ছোটবেলায় দেখেছি এই বাজারের জমজমাট বিকিকিনির দৃশ্য। সকাল ৯টায় বাজার বসতো আর শেষ হতো বিকাল তিনটায়। আর এখন আধা ঘণ্টায় বাজার শেষ।\nবানিয়াজুরী ইউনিয়ন পরিষদ চেয়ারম্যান আবুল কাসেম চতু বলেন, “যত্রতত্র হাট-বাজার গড়ে ওঠায় পুরনো এই আনন্দ বাজারটি তার ঐতিহ্য হারাতে বসেছে। এই বাজারেই ভারত বর্ষের জাঁকজমকপূর্ণ রথযাত্রা হতো। মেলা হতো ১৫ দিন। মেলায় যাত্রা, সার্কাস, পুতুল নাচ থাকতো। এখন এসব কিছু শুধু স্মৃতি হয়ে আছে।”\n31 January 2019, 3:23 PM02814\n31 October 2016, 3:00 PM02701\n8 February 2018, 4:24 PM03470\n19 August 2018, 5:03 PM01552\n14 July 2019, 3:36 PM01439\n23 April 2020, 6:04 AM0963\n9 January 2019, 4:15 PM02171\n21 June 2017, 2:55 PM02719\n11 July 2018, 4:33 PM01535\n28 August 2018, 6:07 PM02720\n13 September 2018, 2:58 PM01510\n15 May 2017, 3:14 PM02732


We should be aware from the extremist dgtl - Anandabazar\nWe should be aware from the extremist dgtl\nউগ্রতা এ বার সর্বগ্রাসী হয়ে উঠতে চায়\nকলকাতা ১৮ মার্চ ২০১৯ ০০:২৬\nইন্দ্রেশ কুমার। ছবি: পিটিআই\nজাতীয়তাবাদের উগ্রতা কী ভাবে বাড়ছে ভারতে, তার আরও এক নিদর্শন মিলল। মুম্বইতে আরএসএস নেতা ইন্দ্রেশ কুমারের ভাষণ আভাস দিল আরও কতখানি প্ররোচিত করা হবে এই উগ্রতাকে। ২০২৫ সালের মধ্যে পাকিস্তান ভারতে মিশে যাবে এবং অদূর ভবিষ্যতে ‘অখণ্ড ভারত’-এর স্বপ্ন পূরণ হবে— এই তত্ত্বেরই অবতারণা করেছেন ইন্দ্রেশ কুমার। লাহৌর, ইসলামাবাদ, করাচি, রাওয়ালপিণ্ডি, শিয়ালকোট, সবই ভারতীয়দের হবে— এইরকম বার্তাও দিতে চেয়েছেন তিনি। এই তত্ত্বের অবতারণাকে অত্যন্ত স্থুল মাপের প্ররোচনা ছাড়া আর কী বলব?\nআরএসএস নেতা যা বলেছেন, তাতে এক সর্বগ্রাসী মানসিকতার নিহিতি। আর কয়েক বছরের মধ্যে পাকিস্তান ভারতে মিশে যাবে— এই কথা বলার নেপথ্যে আসলে ক্রিয়াশীল এক ভয়ঙ্কর সংখ্যাগুরুবাদ। এই উপমহাদেশে ভারতীয়রা সংখ্যাগরিষ্ঠ, সুতরাং ভারতের সঙ্গে কোনও বৈরিতা রাখার অবকাশ কারও সামনে থাকবে না, বৈরী কেউ হয়ে উঠলে ভারত তাকে গ্রাস করবে— ইন্দ্রেশ কুমারের বক্তব্যে সাড় কথা এই।\nপৃথিবীর কোনও প্রান্তেই এক রাষ্ট্রের সঙ্গে আর এক রাষ্ট্রের বৈরিতা বা বিদ্বেষ কাম্য নয়। সুতরাং ভারত এবং পাকিস্তানের মধ্যে দশকের পর দশক ধরে প্রবাহিত হতে থাকা বিদ্বেষের স্রোত বন্ধ হওয়াই কাম্য। কিন্তু বিদ্বেষে ইতি টানার যে সূত্র সঙ্ঘ নেতা বাতলেছেন, তা কি আদৌ দু’দেশের মধ্যে সম্পর্কের উন্নতি ঘটাতে পারবে? নাকি এই তত্ত্ব পাকিস্তানের স্নায়ুতন্ত্রে কোনও সম্পূর্ণ বিপ্রতীপ প্রতিক্রিয়া তৈরি করবে? ভারত-পাক দ্বন্দ্বে একজন ভারতীয় অবশ্যই ভারতের পক্ষেই দাঁড়াবেন। ভারত এবং পাকিস্তানের মধ্যে কোনও একটা হেস্তনেস্ত যদি হয়েই যায়, তাহলে সে সংগ্রামে ভারতের জয় হোক— যে কোনও ভারতীয় নাগরিক এমনটাই চাইবেন। কিন্তু ক’জন ভারতীয় নাগরিক স্বপ্ন দেখেন যে, পাকিস্তান ভারতে পুরোপুরি মিশে যাবে? নাগরিকদের দৈনন্দিন চর্চায় পাকিস্তানকে ভারতে মিশিয়ে ফেলার তত্ত্ব আদৌ কি আলোচিত হয়? পুলওয়ামা কাণ্ডের পরে গোটা ভারত জুড়ে পাকিস্তান বিদ্বেষ তীব্র হওয়া সত্ত্বেও পাকিস্তানকে ভারতে মিশিয়ে ফেলার দাবিতে নাগরিকদের সরব হতে শোনা যায়নি। অর্থাৎ আরএসএস নেতা আগ বাড়িয়ে এক উগ্রতর জাতীয়তাবাদ চারিয়ে দেওয়ার চেষ্টা করলেন। এমন একটা সময়ে চেষ্টাটা করলেন, যখন সীমান্তে উত্তেজনা সামান্য হলেও থিতিয়ে আসার ইঙ্গিত দিচ্ছে। একে প্ররোচনা ছাড়া আর কী বলব?\nপৃথিবীর এই প্রান্তটায় আমরা বৃহৎ শক্তি, আমরা বৃহৎ অর্থনীতি, আমরা বৃহৎ জনগোষ্ঠী, আমাদের দুর্জয়ে সমরসজ্জা। অতএব আমরাই শেষ কথা বলব। আমাদের সঙ্গে বৈরিতা রাখার বা আমাদের প্রতি বিদ্বেষ প্রদর্শনের ধৃষ্টতা যাঁরা দেখাবেন, তাঁরা আমাদের মধ্যে গ্রস্ত হয়ে যাবেন, পৃথক অস্তিত্ব আর থাকবে না। এইরকম একটা মানসিকতাই কাজ করছে ইন্দ্রেশ কুমারের প্ররোচনার নেপথ্যে। পাকিস্তান একটা স্বতন্ত্র এবং সার্বভৌম রাষ্ট্র। পৃথক অস্তিত্ব নিয়ে টিকে থাকার যাবতীয় অধিকার পাকিস্তানের রয়েছে। ভারতবিরোধী সন্ত্রাসকে নিজের মাটিতে আশ্রয় ও প্রশ্রয় দেওয়ার অধিকার পাকিস্তানের নেই। তার জন্য পাকিস্তানকে উচিত শিক্ষা দেওয়া হোক, প্রত্যেক ভারতবাসীই তা চান। কিন্তু পাকিস্তান আর স্বতন্ত্র অস্তিত্ব নিয়ে টিকে থাকতে পারবে না, পাকিস্তানকে আমরা গ্রাস করে নেব— এইরকম কথাবার্তা বলার মধ্যে কোনও মহানুভবতা নেই, সঙ্কীর্ণতাই রয়েছে বরং।\nএই ভয়ঙ্কর সংখ্যাগুরুবাদকে প্রশ্রয় দেওয়া যাবে না। আজ ভারত-পাকিস্তানের দ্বন্দ্বে এই উগ্র মতবাদ প্রয়োগের প্রস্তাবনা হচ্ছে। কাল ঘরোয়া বিবাদ বা অভ্যন্তরীণ সঙ্কটেও এই একই প্রস্তাব উত্থাপিত হতে পারে। অতএব সর্বগ্রাসী সংখ্যাগুরুত্ব কিছুতেই সমর্থনীয় নয়। মনে রাখতে হবে গুরু তখনই প্রকৃত অর্থে গুরু, যখন সে গুরুর ভূমিকা পালন করতে সক্ষম। গুরু শুধু অধিকার ফলিয়ে হয়ে ওঠা যায় না, কর্তব্য পালনেও সমান পারদর্শীতা থাকা জরুরি। গুরুর সে কর্তব্য কার প্রতি? নিঃসন্দেহে লঘুর প্রতি। এই কথাটা মাথায় রাখলেই উগ্রতার শিবির থেকে আসা যাবতীয় প্ররোচনা ভোঁতা হয়ে যাবে।\nআরও পড়ুন: ‘২০২৫ সালের মধ্যে পাকিস্তানও মিশে যাবে ভারতে’\nIndia Pakistan Conflict India Pakistan Relation Anjan Bandyopadhyay Newsletterঅঞ্জন বন্দ্যোপাধ্যায়


কিভাবে sneakers সঙ্গে একটি পোষাক পরেন - খেলা এবং oversize, দীর্ঘ, MIDI এবং মিনি, বোনা এবং ডিনিম, নুডল পোষাক এবং শার্ট\nSneakers সঙ্গে পোষাক - স্টাইলিস্ট কি বলবে?\nফ্যাশন ফ্যাশন আধুনিক মহিলাদের অনলস এবং সক্রিয় জীবনধারা পোশাক সংমিশ্রণ মধ্যে বাস্তবতার এবং আস্থা প্রয়োজন। যাইহোক, বাইরের লাইট এবং ভঙ্গুরতা জোরদার করার জন্য মেয়েলি এবং পরিশ্রুত থাকা গুরুত্বপূর্ণ। সব গুণাবলী সমন্বয় জন্য সবচেয়ে আড়ম্বরপূর্ণ এবং সফল সমাধান এক sneakers সঙ্গে একটি পোষাক হয়।\nসমন্বয় - পোষাক এবং ছুরি\nরোমান্টিক কাপড় এবং kezhualnoy জুতা এর পোশাক - আধুনিক ফ্যাশন একটি নতুনত্ব নয়। এই সিদ্ধান্ত শৈল্পিকতা সব পর্যায়ে মাধ্যমে গিয়েছিলাম - Tawdry মওভ থেকে ট্রেন্ডি প্রবণতা থেকে। কিছু ঋতু আগে, স্টাইলিস্ট যেমন একটি যুগ্ম অসম্ভব বলে বিবেচনা। আজ পর্যন্ত, কিভাবে sneakers সঙ্গে একটি পোষাক পরেন প্রশ্ন নিন্দাবিজ্ঞান হিসাবে গণ্য করা হয়। ডিজাইনার শৈলী, কাপড় এবং জুতা উভয় সঙ্গে পরীক্ষা। রাস্তার বা ক্রীড়া সমাপ্তির প্রায়ই ব্যবসা complements, kezhualnye, রোমান্টিক এবং এমনকি বিবাহের outfits।\nফ্যাশন সমন্বয় - পোষাক এবং sneakers\nSneakers সঙ্গে পোষাক 2017\nনতুন মৌসুমে, ডিজাইনারেরা কিছুটা মেয়েলি কাপড় এবং ক্রীড়া নৈমিত্তিক জুতা অনুমোদিত ensembles সুযোগ কমে। এই সমাধানটি আপনাকে আরও আড়ম্বরপূর্ণ, মূল এবং আকর্ষণীয় ধনুক তৈরি করতে সহায়তা করে। পোশাক মডেলের পছন্দ আরো বিভিন্ন পরিণত হয়েছে। ক্লাসিকস একটি যুগল Sneakers 2017 সঙ্গে পোষাক বোনা হয়, কিন্তু জনপ্রিয় এবং হালকা রোমান্টিক ধনুক, মার্জিত কঠোর স্টাইল, পাশাপাশি পণ্য কাটা কোন সৃজনশীলতা। এবং সর্বশেষ প্রবণতা সঙ্গে আপনার ইমেজ মেলে করার জন্য, এটি তৈরি করার জন্য নিয়ম অনেক বিবেচনা করা হয়:\nফ্যাব্রিক টেক্সচার একটি সমন্বয় । একটি গুরুত্বপূর্ণ বিন্দু নকশার ঋতু এর যোগাযোগ, শীর্ষ অংশ এবং সমাপ্তি উভয়। হালকা এবং সূক্ষ্ম পোশাক ভাল জরিমানা উপাদান, ডেমী ঋতু এবং শীতকালীন পোশাক থেকে তৈরি খোস জুতা সঙ্গে পরিধান করা হয় উচ্চ এবং উষ্ণ মডেলের সঙ্গে মিলিত করা উচিত।\nরঙ মিলে যাওয়া সুরেলা রঙিন বিবেচনা করা প্রয়োজন। শুধুমাত্র একরঙা মডেল একে অপরের সাথে মেলে, কিন্তু প্রিন্ট এবং সজ্জা সঙ্গে নকশা।\nইউনিভার্সাল ক্লাসিক । কোনও নির্বাচনে জয়-জয় সাদা বা কালো জুতা হবে। এই ধরনের উপাদান কোন এক ফিট হবে\nবয়স সীমা শেষ শোতে, ডিজাইনার যুবকদের জন্য একটি keshural ভিত্তিতে একটি মহিলার পোশাক পোশাকের উপর জোর দাবী। তাদের বয়সী মহিলারা উচিত এই ধরনের সংযোজনগুলি পরিত্যাগ করা।\nকি শহিদুল আমি sneakers সঙ্গে পরিধান করতে পারেন?\nএকটি সুন্দর এবং ব্যবহারিক ধন তৈরিতে প্রধান সমস্যা পোশাক শৈলী পছন্দ। সব পরে, এই বছর ডিজাইনার গত বছরের প্রবণতা এবং আড়ম্বরপূর্ণ নোভেলটিস মূল উন্নতি উপস্থাপন। চলুন শুরু করা যাক কি শহিদুল আজ sneakers সঙ্গে ধৃত হয়:\nবুনন পণ্য সবচেয়ে জনপ্রিয় ইলাস্টিক এবং আরামদায়ক উপাদান মডেল। এই সমাধান কোনো ধরনের চেহারা এবং যেকোনো দৈর্ঘ্যের জন্য প্রাসঙ্গিক।\nসূর্যের বিস্তারণ এই ঋতু এর sneakers জন্য সবচেয়ে ফ্যাশনেবল শহিদুল একটি উড়ন্ত স্কার্ট সঙ্গে শৈলী হয়। ফ্যাশন এবং সংক্ষিপ্ত পণ্য, এবং ক্লাসিক বিপরীতমুখী শৈলী হাঁটু থেকে।\nসরফান গ্রীষ্মের মৌসুমে হ্যারিসেসের একটি সহজ কাটা একটি আদর্শ সমাধান। Sarafan পুরোপুরি সংশ্লেষণ জোর, ইমেজ লাইটতা এবং কমনীয়তা জোর।\nস্টাইল সোয়েটার । ঠান্ডা সময়ের মধ্যে সবচেয়ে প্রকৃত পছন্দটি একটি উচ্চ ঘাড়, লেকনিক নৌকা বা একটি আকর্ষণীয় নেকলেস সঙ্গে একটি আরামদায়ক বোনা পণ্য।\nজুতা সঙ্গে ক্রিড়া পোষাক\nএকটি জয়-জয় বিকল্প সবসময় একটি শৈলী একটি ধনকুবের হিসাবে বিবেচনা করা হয়। একই সময়ে, স্নেহের জন্য ক্রীড়া শহিদুল দৈনন্দিন বা রোমান্টিক শৈলী তুলনায় কম বৈচিত্র্যপূর্ণ হয় না। সবচেয়ে সফল এবং আরামদায়ক একটি টাইট শীর্ষ, একটি flared স্কার্ট এবং একটি কম waistline সঙ্গে একটি টেনিস মডেল হতে হবে। ক্রীড়া জুতা পুরোপুরি সম্পূরক এবং সোজা একটি টি-শার্ট বা টি-শার্ট কাটা হবে ট্রেপোয়জাইডের সফল ছাঁটাই এবং এমনকি সিলুয়েটসও একটি স্বল্প আঠা ¾ হবে। এবং পোলো এর আড়ম্বরপূর্ণ মডেল তার মালিক আস্থা এবং নির্ভুলতা জোর দেওয়া হবে।\nস্নেহের সঙ্গে লম্বা পোষাক\nমেঝে শৈলী পছন্দ প্রধান বৈশিষ্ট্য লতা এবং উড়ন্ত প্রভাব। Sneakers সঙ্গে একটি পোষাক এর ছবি উভয় সোজা এবং বিস্তৃত Hem গ্রহণ করে। দীর্ঘ মডেলের জন্য, এটি flounces সঙ্গে ছাঁটাই অতিরিক্ত না, স্কার্ট এর প্রান্ত বরাবর ruffles, পক্ষের উপর উচ্চ কাটা। সুবিজ্ঞান এবং সাদৃশ্য জোর, নির্বাচিত কোমর উপর বাস করার জন্য এটি উপযুক্ত। এই ক্ষেত্রে, শীর্ষ উভয় টাইট-ফিটিং এবং বিনামূল্যে উভয় হতে পারে।\nজিন্স স্নেহের সঙ্গে পোশাক\nআরেকটি ভাল পছন্দ ডেনিম পোশাক। এটি কোনও ঋতু জন্য একটি সার্বজনীন বিকল্প। স্নেকের সঙ্গে গ্রীষ্মকালীন শহিদুল সরফান এবং হালকা ট্রেপিরাজুদের দ্বারা উপস্থাপিত হয়, প্রায়ই ঘন কাঁধের সাথে সম্পৃক্ত হয়, ঘাড়ের কোণ বরাবর ছিদ্র করে বা হেম। ডিম-ঋতু এবং ঠান্ডা সময়ের জন্য, ঘন উপাদান থেকে মডেল আরো উপযুক্ত। এখানে একটি কাটা পছন্দ উভয় টাইট-ফিটিং, এবং বিনামূল্যে উভয় হতে পারে। ফ্যাশন ডেনিম পণ্য উজ্জ্বল রং সঙ্গে সম্পৃক্ত হয়। গাঢ় বা হালকা ঢালাই, ভঙ্গি, ভেন্কার প্রভাব এবং বড় সাজসরঞ্জাম - একটি আড়ম্বরপূর্ণ ফিনিস, ক্রীড়া জুতা সঙ্গে পুরোপুরি সুর।\nস্নেহের সঙ্গে নুডল পোষাক\nসেক্সি এবং আকর্ষণীয় সিলুয়েট, যা হাঁটু বা মিড-বাছুরের একটি টাইট ফিটিং স্টাইলের উপর জোর দেয়, আরামদায়ক এবং ব্যবহারিক পাদুকাগুলির সাথে চমৎকার দেখায়। এই সিদ্ধান্তটি কেবল ডিমি-সিজনের সময়ের জন্য নয়, তবে উষ্ণ মৌসুমের জন্যও প্রাসঙ্গিক। গ্রীষ্মের জন্য স্নেকের সাথে সংকর শহিদুল একটি সংক্ষিপ্ত স্বরবর্ণ-টি-শার্ট, হেমের স্লিট, একটি খোলা নেকলেসসহ উপস্থাপিত হয়। উপাদান এখানে গুরুত্বপূর্ণ। উষ্ণ পণ্য ঘন নিটওয়্যার তৈরি বা elastan তুলো সঙ্গে মিলিত হয়। একটি সহজ বিকল্প breathable viscose, পাতলা প্রসারিত এবং অন্যদের জড়িত।\nস্নেহের সঙ্গে পোষাক-শার্ট\nপোশাক এবং জুতা উভয় শৈলী মধ্যে সুরেলা, সেরা সমাধান, বোতাম সঙ্গে একটি সুবিধাজনক এবং হালকা শৈলী বলে মনে করা হয়। এই পোশাক প্রতিনিধিত্ব করা হয়, সম্ভবত, সর্বাধিক বৈচিত্র্য। ক্রীড়া বেস পুরোপুরি সংক্ষিপ্ত এবং দীর্ঘ মডেল উভয় পরিপূরক হবে। ফ্যাশন, বিনামূল্যে এবং ব্যাপক silhouettes সঙ্গে ইমেজ, পুরুষ মডেল এবং মেয়েলি মাপসই ফিট। কোমলতা এবং রোমান্টিকতা যোগ করার জন্য, এটি লেইস বা স্বচ্ছ সন্নিবেশ, একটি টর্চলাইট আস্তিন, প্যাস্টেল রং দিয়ে সজ্জিত একটি পোষাক সঙ্গে নারী sneakers মিশ্রন মূল্য।\nস্নেকের সঙ্গে পোষাক-কেস\nসবচেয়ে অবিশ্বাস্য, কিন্তু কম আকর্ষণীয় না kezhual আনুষাঙ্গিক এবং কঠোর শৈলী এর সাজসরঞ্জাম। এই ধরনের একটি যুবরাজ আধুনিক শৈলী নির্দেশাবলী মধ্যে পরীক্ষার সম্ভাবনা দেখায়। ডিজাইনার একটি ছোট এবং একটি মিডি পোষাক sneakers সঙ্গে প্রস্তাব। জামাকাপড়ের ক্লাসিক কাটা শেষের উপস্থিতি অস্বীকার করে না - বাস্ক, মিথ্যা গয়না, একটি হিমলাইন এবং স্কার্ট অযমতা । এই ধনুকের একটি গুরুত্বপূর্ণ বৈশিষ্ট্য লকনবাদ এবং সংযমের সাথে সম্মতি প্রদান করে। জুতা খুব উজ্জ্বল রং এবং আকর্ষণীয় ডিজাইন নির্বাচন করবেন না।\nস্নেহের সঙ্গে ওভারওয়েট পোষাক\nরাস্তার শৈলীতে সফলভাবে এবং আড়ম্বরপূর্ণ জিনিসপত্রগুলি বিস্তৃত এবং আকারহীন কাটাগুলির মডেলগুলির সাথে চেহারা এই ক্ষেত্রে, সবচেয়ে উপযুক্ত মিনি বা MIDI দৈর্ঘ্য সঙ্গে সহজ hoodies। গ্রীষ্মের জন্য জনপ্রিয় পোষাক উচ্চ sneakers সঙ্গে একটি দীর্ঘ পোষাক ছিল। ওভারজেজটি বন্ধ এবং বন্ধকরেখা হিসাবে উপস্থাপিত হয় - স্ট্রপগুলিতে, এক কাঁধে, একটি অষুধযুক্ত হেএম দিয়ে।\nস্নেহের সঙ্গে মিনি পোষাক\nদীর্ঘ সরু পায়ে স্টাইলিস্টের মালিকেরা দীর্ঘ মেষের নিচে তাদের মর্যাদা গোপন করার পরামর্শ দেন। ছোট মিনি মডেল সবসময় অন্যদের মনোযোগ আকৃষ্ট হবে, দ্যতা এবং চেহারা লঘুরে জোর। একটি পোষাক এবং sneakers একটি মেয়ে একটি আড়ম্বরপূর্ণ ইমেজ তৈরিতে তার সাক্ষরতা জোর দেয়। সব পরে, ছোট পোশাক এবং ক্রীড়া জুতা সম্মিলনের মধ্যে, কার্যকারিতা এবং আত্মবিশ্বাসের মত বৈশিষ্ট্য ভবিষ্যতে আসে, কিন্তু একই সময়ে সংশ্লেষণ এবং যৌনতা । একটি টাইট শার্ট ফ্যাশন এবং একটি রোমান্টিক সূর্য, কড়া ক্ষেত্রে এবং শিথিল overalls।\nস্নেহের সঙ্গে সান্ধ্য পোশাক\nKazhual শৈলী মধ্যে নারীবাদী পোশাক এবং ক্রীড়া আনুষাঙ্গিক সঙ্গে একটি ইমেজ সৃষ্টি কোন এক আর বিস্ময়কর। তাই ফ্যাশন তাদের অধিকাংশ সময় যায় যারা তাদের ফুট অনেক সময় ব্যয়, একটি সক্রিয় এবং অনলস জীবন নেতৃত্ব। যাইহোক, যদি আপনি আপনার সৃজনশীলতা এবং অস্বাভাবিকতা সঙ্গে অন্যদের পরাস্ত করতে চান, আরামদায়ক জুতা সঙ্গে মার্জিত এবং মার্জিত সন্ধ্যায় পোশাক সম্পূরক সম্পূরক। সাম্প্রতিক প্রবণতাগুলির সাথে মিল করার জন্য, এই ধরনের ধারণাগুলি মনোযোগ দিন:\nগ্লাস সঙ্গে লেইস পোষাক খোলাখুলি উপাদান মৃদুতা এবং বাতাস জুতা এর বন্ধুরতা এবং সরলতা সঙ্গে মিলিত আকর্ষণীয় এবং আড়ম্বরপূর্ণ হয়। মার্জিত ধনুকের জন্য, একটি ফিটনেস মিনি পোষাক বা উড়ন্ত স্কার্টের সঙ্গে বিপরীতমুখী শৈলী, লাগানো সিলুয়েট এবং একটি টর্চলাইট আস্তিন উপযুক্ত।\nএকটি Tulle পোষাক অধীনে Keds । রাস্তার সমাপ্তি সঙ্গে লবণ পণ্য সংমিশ্রণ জনপ্রিয় হয়ে ওঠে, যখন জনপ্রিয়তার শীর্ষে tulle স্কার্ট গোলাপী এই প্রবণতা দৃঢ়ভাবে সুন্দর শহিদুল আধুনিক সন্ধ্যায় শৈলী মধ্যে entrenched হয়।\nবিবাহের পোশাক সুবিধার এবং পরিমার্জন এর কৌতুক স্পর্শ এবং নববধূ জন্য প্রকৃত ধনুক। এই ক্ষেত্রে, উপযুক্ত পছন্দ একটি নমনীয় কাটা এবং ছোট শৈলী outfits হবে।\nমহিলাদের জন্য কঠোর পোশাক শৈলী\nকিভাবে মহিলাদের প্যান্টের আকার নির্ধারণ করতে?\nকি নীল জিন্স পরেন?\nকি একটি সবুজ স্কার্ট পরেন?\nনতুন বছর এর কর্পোরেট জন্য পরেন কি?\nনারীর উজ্জ্বল চকচকে - রঙিন ও নুডল স্নেকের পোশাক কি?\nশরত ছবির সেশন লাভা স্টোরি\nমেয়েদের জন্য ব্যবসা শৈলী\nপ্রকৃতির একটি ফটো অঙ্কুর জন্য ধারণা\nকর্নার বৈদ্যুতিক ফায়ারপ্লেস\nক্যামেরন ডায়াজ সুন্দর একটি রহস্য সম্পর্কে একটি বই লিখেছেন ... বার্ধক্য\nমেয়েশিশুদের জন্য স্টাইলিশ জ্যাকেট\nসংগ্রহ সংস্করণ - স্প্রিং-গ্রীষ্ম 2015\nআটলান্টিক সামুদ্রিক পার্ক\nসাইপ্রাস, পাফস - আকর্ষণ\nরান্নাঘর জন্য ল্যাম্ব্র্যাক\nকিভাবে আমি বাড়িতে ভুট্টা সংরক্ষণ করতে পারি?\nপ্রাচ্য সিরামিক এর যাদুঘর\nকিভাবে মুক্ত হতে?\nজন্মের পরে কখন আমি বাচ্চাকে বাপ্তিস্ম দিতে পারি?\nপনির সঙ্গে Banitza\nবীরের পাতা - ঔষধি বৈশিষ্ট্য এবং মতভেদ


(ছবি) অন্যরূপে: কেরালার আদব কায়দায় পদ্মনাভস্বামী মন্দিরে পুজো দিলেন রাষ্ট্রপতি | President Pranab Mukherjee offers prayers at Padmanabhaswamy Temple - Bengali Oneindia\n1 min ago ২০২০ লক্ষে ঝাঁপাতে তৈরি 'টিম' পিকে! মমতা বসছেন জরুরি বৈঠকে\n31 min ago সনিয়া হলেন 'মরি হুয়ি চুহিয়া'! খাট্টারের বিতর্কিত মন্তব্যের জেরে ক্ষমা চাওয়ার দাবি কংগ্রেসের\n39 min ago প্রাক্তন বয়ফ্রেন্ড 'রণবীর আমার মতোই'! তবে স্বামী রণবীরকে নিয়ে দীপিকা বলে ফেললেন কোন কথা\n48 min ago বাংলা ছাড়িয়ে এবার দেশের মানচিত্রে রাজ করবেন সৌরভ, কী বললেন মুখ্যমন্ত্রী মমতা\n(ছবি) অন্যরূপে: কেরালার আদব কায়দায় পদ্মনাভস্বামী মন্দিরে পুজো দিলেন রাষ্ট্রপতি\n| Updated: Sat, Jul 19, 2014, 17:17 [IST]\nতিরুবন্তপুরম, ১৯ জুলাই: কেরালায় ২ দিনের সফরে গিয়েছিলেন রাষ্ট্রপতি প্রণব মুখোপাধ্যায়। সফর শেষে ফেরার আগে কেরালার ঐতিহ্যবাহী মন্দির শ্রী পদ্মনাভস্বামী মন্দিরে পুজো দিলেন রাষ্ট্রপতি।\nরাষ্ট্রপতি প্রণব মুখোপাধ্যায়ের সঙ্গে মন্দিরে গিয়েছিলেন কেরালার রাজ্যপাল শীলা দীক্ষিত, এবং কংগ্রেস নেতা শশী থারুর। তামিলনাড়ুর তিরুচিরাপল্লিতে প্রায় ৪০ মিনিট ছিলেন রাষ্ট্রপতি। একেবারে স্থানীয় আদব কায়দায় ধুতি পরে খালি গায়ে মন্দিরে পুজো দিলেন তিনি।\nছবিতে দেখে নিন পদ্মনাভস্বামী মন্দিরে রাষ্ট্রপতি প্রণব মুখোপাধ্যায়ের কিছু মুহূর্ত।\nকেরালার রাজ্যপাল শীলা দীক্ষিতের সঙ্গে রাষ্ট্রপতি প্রণব মুখোপাধ্যায়\nমন্দিরে ঢোকার মুখে\nস্থানীয় আদব কায়দায় ধুতি পড়ে খালি গায়ে পুজো দিলেন রাষ্ট্রপতি।\nতিরুবন্তপুরমের সাংসদ শশী থারুরের সঙ্গে মন্দিরে প্রণব মুখোপাধ্যায়।\nপদ্মনাভস্বামী ঠাকুরের মূর্তি হাতে রাষ্ট্রপতি।\nমন্দিরের ভিতরে মন নিয়ে রীতি নীতি শিখছেন রাষ্ট্রপতি।\npranab mukherjee president kerala temple photo feature প্রণব মুখোপাধ্যায় রাষ্ট্রপতি কেরালা মন্দির


লামায় ১৪ রোহিঙ্গা আটক | PaharBarta.com\nরবিবার, ২৪ অক্টোবর ২০২১ ▸ ৩:৩৭:১২ পূর্বাহ্ন\nলামায় ১৪ রোহিঙ্গা আটক\nলামা প্রতিনিধি (বান্দরবান) ২৩ ফেব্রুয়ারী ২০১৮ ৮:০৩ অপরাহ্ন 0\nবান্দরবানের লামা উপজেলা থেকে ১৪ জন রোহিঙ্গাকে আটক করেছে সেনাবাহিনী। শুক্রবার সকালে উপজেলার রুপসীপাড়া ইউনিয়নের পুলিশ ক্যাম্প পাড়া এলাকা থেকে তাদেরকে আটক করা হয়।\nআটকরা হলেন – মো. সেলিম, মনির হোসেন, নুর হাবিব, ছৈয়দ হোসেন, মো. আমিন, আবু ছৈয়দ, আবদুল্লাহ, মো. রফিক, মো. হোসেন, আলম, মুছা আলী, রকিন, ইসমাইল, আতা উল্লাহ। এরা সবাই মিয়ানমারের রাখাইন রাজ্যের বিভিন্ন জেলা-উপজেলার বাসিন্দা বলে জানিয়েছে সেনাবাহিনী ।\nভাড়ায় মোটরসাইকেল চালক মোহাম্মদ শাহীন ও জিল্লুর রহমান জানান, সকালে কক্সবাজার জেলার চকরিয়া উপজেলার বমুবিলছড়ি ইউনিয়নের হেব্রণ মিশন এলাকা থেকে ভাড়ায় চালিত মোটরসাইকেল যোগে বান্দরবানের রুপসীপাড়া ইউনিয়নে পুলিশ ক্যাম্প পাড়ায় যাচ্ছিল দালাল সাহাব উদ্দিনসহ ১৪ রোহিঙ্গা। এ সময় তাদের কথাবার্তা মিয়ানমারের রোহিঙ্গাদের মত হওয়ায় স্থানীয় সেনাবাহিনীকে বিষয়টি জানানো হয়। পরে খবর পেয়ে সেনাবাহিনী তাদেরকে আটক করে।\nএদিকে আটকরা জানায়, দুর্গম পাহাড়ি এলাকার রাবার বাগানে কাজ করার জন্য তাদেরকে কক্সবাজারের উখিয়া উপজেলার কুতুপালং রোহিঙ্গা শরণার্থী ক্যাম্প থেকে আনা হয়েছে।\nএ বিষয়ে লামা থানার ভারপ্রাপ্ত কর্মকর্তা (ওসি) মো. আনোয়ার হোসেন বলেন, রোহিঙ্গা আটকের বিষয়টি শুনেছি। থানায় এখনও হস্তান্তর করা হয়নি । হস্তান্তরের পরে তাদের বিরুদ্ধে আইনগত ব্যবস্থা নেয়া হবে।